Мбаппе АПЛнинг қайси клубига ўтишни истаяпти? - Offside.uz – Offside'да бўлинг, офсайдда қолманг!\nУ мерсисайдликлар сафида ўйнамоқчи.\nПСЖ клуби форварди Килиан Мбаппе "Ливерпул"га ўтишга рози бўлди. Бу ҳақда The Sun нашри хабар тарқатмоқда.\nЮқоридаги манбаага кўра 21 ёшли франциялик футболчи Чемпионлар лигасининг амалдаги ғолиби ва АПЛда пешқадамлик қилаётган жамоа сафига ўтишга қизиқиш билдирган. Парижликлар эса ўз етакчи футболчиси билан хайрлашмоқчи эмас. Шу боис улар Мбаппенинг трансферини 250-300 млн еврога баҳолашмоқда.\nТаъкидлаш керакки, Мбаппега шунингдек “Реал” ва “Ювентус” ҳам харидор бўлмоқда.\nМаълумот учун, Мбаппе жорий мавсум ПСЖ сафида жами 24 та ўйинда майдонга тушди ва 21 та гол ҳамда 12 та голли узатмага муаллифлик қилди.\n28/01, 00:05 0


ГлавнаяИнвестор учунҚишлоқ ва сув хўжалиги\nҚишлоқ хўжалигига доир\nЎзбекистон Республикасида мамлакатимиз озиқ-овқат хавфсизлигини таъминлашга қаратилган чуқур ўйланган қишлоқ хўжалигини ривожлантириш стратегияси изчил амалга оширилмоқда. Мева-сабзавот маҳсулотларини ишлаб чиқаришга бўлган бундай ёндашув ҳаётни таъминлаш, аҳоли саломатлигини сақлаш, бандлик шароитлари яратишнинг муҳим таркибий қисми сифатида давлат иқтисодий ва ижтимоий сиёсатининг устувор мезонларидан бирига айланди.\nШундай қилиб, 1989 йилда Ўзбекистон Республикаси вилоятларида томорқа ер майдонлари учун 400 минг гектардан зиёд суғориладиган ер ажратиш бўйича қабул қилинган муҳим қарор Ўзбекистонда озиқ-овқат мустақиллигига эришишга бўлган ёндашувни тубдан ўзгартирган илк чора-тадбирлардан бири ҳисобланади.\nАграр сектордаги бозор ва институционал ислоҳотларни амалга ошириш бўйича кейинги қадамлар экин майдонлари тузилмасини ўзгартириш, қарийб 48,5 га ғўзани дон экинлари ҳисобига қисқартириш. Натижада авваллари ғаллага бўлган эҳтиёжнинг 80% дан ортиғини экспорт қилган Ўзбекистон ғалла мустақиллигига эришди. Ҳар йили мамлакатимизда 7 млн. тоннадан зиёд ғалла ишлаб чиқарилади, ушбу кўрсаткични ил-ор технологиялар ёрдамида бир неча баробар ошириш учун етарли салоҳият мавжуд.\n1997 йилдан бошлаб мамлакатимиз қишлоқ хўжалиги йилига 6-7%ни ташкил этувчи барқарор ижобий ўсиш суръатларини намойиш этиб келмоқда. Бу гўшт истеъмолини аҳоли бошига 1,3, сут ва сут маҳсулотлари – 1,6, картошка – 7, сабзавотлар – 2 дан ортиқ, мевалар истеъмолини қарийб 4 баробар ошириш имконини берди.\n2017 йилда Ўзбекистон қишлоқ хўжалигининг ЯИМдаги ҳиссаси 17,3% ни ташкил қилди. Тармоқда шунингдек барқарор ўсиш суръатлари кузатилмоқда – йилига 6 – 7%. Ушбу кўрсаткичлар Ўзбекистоннинг мева-сабзавот, узум маҳсулотлари ишлаб чиқариш бўйича МДҲдаги етакчи давлатлар қаторидан жой олишида муҳим аҳамият касб этмоқда, чунки тупроқ ва иқлим шароитлари деярли барча қишлоқ хўжалиги экинларини етиштириш имконини беради.\n2017 йилда республикамиз тажрибасида илк бор турли қишлоқ хўжалиги экинларини йил бўйи экиш йўлга қўйилди. Мамлакатимизда мева ва сабзавотлар ишлаб чиқариш ҳажмини оширишга қаратилган яна бир қарор уларни гидропоника усулида етиштириш ҳисобланади. Биргина 2018 йилнинг ўзида ушбу усулда 352 гектар иссиқхона барпо этиш режелаштирилмоқда. Бунда тегишли технологиялар Жанубий Корея, Эрон ва Япониядан келтирилади. Бу 2020 йил сўнггига қадар мева-сабзавот ишлаб чиқариш ҳажмини 32 млн тоннага етказиш имконини беради.\nЎзбекистоннинг асосий дон экинлари: интенсив суғориладиган воҳаларда етиштириладиган буғдой, арпа, жўхори ва гуруч, бироқ илғор технологияларни жалб қилиш йўли билан соҳани янада ривожлантиришни молиялаштириш учун етарли маблағ мавжуд эмас. Талаб юқори эканлигига қарамай, кунжут, пиёз, зиғир ва тамаки кам миқдорда етиштирилмоқда. Ҳўл мевалар асосан ички бозорда истеъмол қилинмоқда, қуруқ мева эса экспорт қилинмоқда. Бетакрор таъмга эга ва узоқ вақт сақланувчи Ўзбекистон тарвузларига МДҲнинг йирик шаҳарларида талаб юқори.\nБухоро ва унинг атрофида қоракўл терилари етиштирилади. Улар анъанавий экспорт маҳсулоти ҳисобланади, лекин уларнинг экспорт ҳажмига ҳиссаси у қадар салмоқли эмас. Қоракўл териларини ишлаб чиқариш 1,4 млн.дан 700 мингтага тушиб кетди. Йирик қорамол, қўй ва парранда асосан гўшт маҳсулоти олиш учун боқилади. Ўзбекистонда ҳар куни 5 млн литр сут берувчи қарийб 3 млн. бош сигир етиштирилади. Статистикага кўра, бир бош сигир 1600 литр сут беради, бу эса МДҲ мамлакатлари ичида энг паст кўрсаткичлардан биридир (Россия, Украина ва Молдовада бу кўрсаткич 2500 литрни ташкил этади). Бундан келиб чиққан ҳолда чорвачиликни ривожлантириш, жумладан сут ишлаб чиқариш самарадорлигини ошириш имконияти мавжуд.\nСўнгги йилларда Ўзбекистон юқори сифатли ва рақобатбардош мева-сабзавот маҳсулотларининг йирик экспортчисига айланди. Буни таъминлаш учун йил бўйи маҳсулотни қайта ишлаш ва сақлаш масалаларига алоҳида эътибор қаратилади. Ушбу соҳага салмоқли сармоялар киритиш, шунингдек илғор технологияларни жорий этиш талаб этилади.\nМева-сабзавотчилик ва узумчилик маҳсулотлари экспорти жҳғрофияси ҳам кенгайиб бормоқда. Агар авваллари республика уларни анъанавий равишда асосан Россия, Қозоғистон ва бошқа МДҲ мамлакатларига етказиб берган бўлса, ҳозирда Ўзбекистон уларни дунёнинг 120 дан зиёд мамлакатига экспорт қилмоқда. Хусусан, етказмалар жўғрофияси Индонезия, Норвегия, Мўғулистон, Саудия Арабистони, Словакия, АҚШ, Таиланд ва Японияга экспорт йўлга қўйилиши ҳисобига кенгайди.\nЭкспорт салоҳияти 5 млрд. доллардан зиёдни ташкил этмоқда. Россия ва Қозоғистон ўзбек мева-сабзавот маҳсулотлари сотилаётган асосий бозорлар бўлиб қолмоқда. Биргина РФ ҳиссасига экспорт ҳажмининг тахминан 60% тўғри келмоқда. Ўтган йили ўзбек мева-сабзавот маҳсулотларини Россияга етказиб бериш ҳажми икки баробар ортди. 2017 йил 15 декабрдан кўплаб товар турларига экспорт божи бекор қилинди. Шунингдек экспорт маҳсулотларининг аксариятини лицензиялаш ҳам бекор қилинди. Ушбу қадам корхоналар учун ташқи иқтисодий фаолият олиб боришни енгиллаштириши лозим.\nЯгона экспорт бренди\nМева-сабзавот маҳсулотларини экспорт қилиш учун Ўзбекистон UzAgro янги ягона товар брендига асос солди. UzAgro товар белгиси туфайли янги узилган ва қайта ишланган қишлоқ хўжалиги ва озиқ-овқат саноати маҳсулотлари халқаро бозорда муносиб ўрин эгаллаши мумкин.\nБрендни ривожлантиришни стратегик режалаштириш ўзбекистонлик экспортчилар ҳамёнига жиддий зарар етказаётган турли товарларни қайта ишлаб чиқариш ёки етарли даражада ишлаб чиқармаслик, кутилмаган нарх-наво белгиланиши, салоҳиятли шериклар танлашда юксак таваккалчилик бозорларидаги талофотлар, қиммат логистика ва кредитларни тўлаш билан боғлиқ катта сарфлар ва бошқа кўплаб ҳаражатларни максимал даражада қисқартириш имконини беради.\n2013-2017 йилларда ердан фойдаланувчилар ва фермер хўжаликларига давлат ҳисобидан 25 минг га майдонда томчилатиб суғориш тизимини жорий этиш учун узоқ муддатли кредитлар ажратиш кўзда тутилган. Ўз фаолиятига сувни тежовчи технологияларни жорий қилган фермер хўжаликлари 5 йил муддатга ер ва бошқа солиқларни тўлашдан озод этилди.\nАҳолини мева-сабзавот маҳсулотлари билан барқарор таъминлаш мақсадида “Ўзбекозиқовқатзаҳира” уюшмаси ташкилий тузилмасига ўзгартиришлар киритилди. Қорақолпоғистон Республикаси, вилоятлар ва Тошкент шаҳрида “Озиқовқаттаъминот”нинг ҳудудий филиаллари ташкил этилмоқда.\nУюшма таркибига кирувчи тайёрлаш ташкилотлари фаолияти савдо фаолиятига тенглаштирилади. Ўз ўзидан улар савдо корхоналари сингари, ягона солиқ тўловига тортилади.\nБунда қишлоқ хўжалиги маҳсулотларини сотиш бўйича товар айланмаси соҳасида ушбу ташкилотлар 5 йил муддатга ягона солиқ тўловидан озод этилади.\nЮқорида қайд этилган имтиёзларни тақдим этиш муносабати билан бўшаган маблағлар қуйидагича тақсимланади:\n— 50% – Уюшмага омборхоналар қуриш ва модернизация қилиш, уларни озиқ-овқат товарларини қайта ишлаш ва қадоқлаш бўйича ускуналар билан жиҳозлаш ишларини молиялаштириш учун;\n— 50% – ташкилотлар ихтиёрида қолиб, мева-сабзавот маҳсулотларини сотиб олиш, заҳирага олиб қўйиў ва сақлашни молиялаштириш учун йўналтирилади.\nШунингдек, кўп тармоқли фермер хўжаликлари – ягона солиқ тўловчилар рўйхатдан ўтган кундан бошлаб беш йил муддатга қишлоқ хўжалиги маҳсулотларини етиштириш билан боғлиқ бўлмаган барча даромад солиқларидан озод этилади.\nБундан ташқари, энди кўп тармоқли фаолиятни амалга оширувчи фермер хўжаликлари учун давлат мулкини ижарага беришда ижара тўлови ставкаси икки баробар кам миқдорда белгиланади. Солиқлардан бўшаган маблағлар фермерлик хўжаликлари томонидан қишлоқ хўжалиги маҳсулотларини етиштириш ва қайта ишлаш ҳажмини оширишга йўналтирилади.\n2020 йилга мўлжалланган тармоқни ривожлантириш дастурига мувофиқ, 2016 – 2020 йиллар давомида 170,5 минг гектар пахта ва 50 минг гектар дон майдонларида озиқ-овқат экинлари экилади. Дастур билан полиз-сабзавот экинлари ва картошка экин майдонларини 2015 йилга нисбатан 1,5 баробар, боғ ва узумзорлар майдонини 7%га кенгайтириш кўзда тутилмоқда. Шу йўсинда, мева-сабзавот экинлари майдони ҳиссаси 30% дан зиёдни ташкил қилади.\nДастурий чора-тадбирлар 2020 йил сўнгига қадар картошка етиштиришни 35%, мева етиштиришни 23,8%, узум етиштиришни 17,6%, сабзавотлар етиштиришни 30%га ошириш имконини беради.\n2020 йилгача ҳудудларда мева-сабзавот маҳсулотларини қайта ишлаш, сақлаш, қадоқлаш ва экспорт қилиш бўйича 14 савдо-логистика марказлари ташкил қилиш режалаштирилган. Уларни ташкил қилишда сифатли ташиш, сақлаш, саралаш, калибрлаш, қадоқлаш, сертификатлаш ва экспортни таъминловчи тегишли инфратузилма яратишга эътибор қаритилмоқда.


ТОШКЕНТ, 10 мар — Sputnik. Режиссёр Ёлқин Тўйчиев суратга олган “Фариданинг икки минг қўшиғи” бадиий фильми “Ника” киномукофотининг “Болтиқбўйи ва МДҲ\nТОШКЕНТ, 10 мар — Sputnik. Режиссёр Ёлқин Тўйчиев суратга олган “Фариданинг икки минг қўшиғи” бадиий фильми “Ника” киномукофотининг “Болтиқбўйи ва МДҲ мамлакатларининг энг яхши фильми” номинацияси учун даъвогарлар рўйхатига киритилди. Бу ҳақда “Ўзбеккино” матбуот хизмати хабар қилмоқда.Мазкур нуфузли кинофестивалда Қозоғистондан иккита фильм, режиссёр Ернар Нургалиевнинг “Жоним, сен ишонмайсанми?” ("Жаным, ты не поверишь"), Адилжан Ержановнинг “Сариқ мушукча” ("Желтая кошка"), Озарбайжондан Хилал Байдаров Узейининг “Ўлимдан ўлимгача” ("От смерти до смерти"), Қирғизистондан режиссёр Артик Суюндиковнинг “Шамбала” фильмлари ўрин олган. Пандемия туфайли 2019 йилги “Ника”нинг тантанали тақдирлаш маросими 2021 йилнинг баҳорига кўчирилганди.Киномукофотнинг 2019 ва 2020 йилги тантанали тақдирлаш маросими бир вақтда 2021 йилнинг апрелида ўтказилиши режалаштирилган.\n“Ўзбеккино” МА буюртмасига биноан суратга олинган “Фариданинг икки минг қўшиғи” бадиий фильми “Ника” киномукофотига даъвогар бўлади.\nТОШКЕНТ, 10 мар — Sputnik. Режиссёр Ёлқин Тўйчиев суратга олган “Фариданинг икки минг қўшиғи” бадиий фильми “Ника” киномукофотининг “Болтиқбўйи ва МДҲ мамлакатларининг энг яхши фильми” номинацияси учун даъвогарлар рўйхатига киритилди. Бу ҳақда “Ўзбеккино” матбуот хизмати хабар қилмоқда.\nМазкур нуфузли кинофестивалда Қозоғистондан иккита фильм, режиссёр Ернар Нургалиевнинг “Жоним, сен ишонмайсанми?” ("Жаным, ты не поверишь"), Адилжан Ержановнинг “Сариқ мушукча” ("Желтая кошка"), Озарбайжондан Хилал Байдаров Узейининг “Ўлимдан ўлимгача” ("От смерти до смерти"), Қирғизистондан режиссёр Артик Суюндиковнинг “Шамбала” фильмлари ўрин олган.\nПандемия туфайли 2019 йилги “Ника”нинг тантанали тақдирлаш маросими 2021 йилнинг баҳорига кўчирилганди.\nКиномукофотнинг 2019 ва 2020 йилги тантанали тақдирлаш маросими бир вақтда 2021 йилнинг апрелида ўтказилиши режалаштирилган.


Суперлигада "Навбаҳор"га ўхшаган клуб нега кам? Ёхуд Ислом Аҳмедов 7-тур олдидан муносабат билдирди - Zamin.uz\n- “Металлург” ютади. Сабаби, “Бухоро”да катта қийинчиликлар бўляпти. Бош мураббий хориждан яқиндагина келди. Қолаверса, легионерларсиз ўйнаяпти. “Металлург”нинг эса “Локомотив”га қарши учрашувини кузатдим. Тўғриси, бекободликларнинг бундай ўйинини кўрмагандим. Жуда чиройли ҳаракат қилишди. Шу сабабли меҳмонларнинг имконияти 70 фоиз. “Замин” янгиликларини “Youtube”да кузатиб боринг\nСуперлига-2020. Иккинчи турдан кейин ким қайси ўринда?\nДастлабки турдан кейин жамоалар мусобақа жадвалида қандай ўринни эгаллашди?


ФРАНЦИЯДА КАРАНТИН ПАЙТИ ОИЛАВИЙ ЗЎРАВОНЛИКЛАР СОНИ КЕСКИН ОШДИ - AUZ.UZ\nФранцияда коронавирус билан курашиш учун қатъий карантин чоралари жорий этилгандан сўнг оилавий зўравонликлар сезиларли ошди, деб хабар бермоқда «РИА Новости» мамлакат ички ишлар вазири Кристоф Кастанер берган маълумотга таяниб.\nУнинг айтишича, 1 ҳафта давомида мамлакатда жандармлар аралашувини талаб этувчи оилавий можаролар сони 32 фоизга ошган. Парижда эса вазият бундан ҳам жиддий. Франция пойтахтида оилавий зўравонликлар сони 36 фоизга кўпайган.\nЭслатиб ўтамиз, Францияда коронавирус эпидемияси кучайиб, учинчи даражага ўтди. Мамлакат 17 мартдан бошлаб камида икки ҳафта давомида одамлар ҳаракатига қатъийчекловлар қўйди. Кафелар, ресторанлар, кинотеатрлар ва ноозиқ-овқат дўконлари ёпилди. Фақат дорихоналар, озиқ-овқат дўконлари, банклар, ёнилғи қуйиш шохобчалари ва тамаки дўконлари очиқ қолмоқда.\nСўнгги маълумотларга кўра, мамлакатда коронавирусга чалинганлар сони 29 155 кишидан ошган, 1696 киши вафот этган.


18:20 / 09.01.2018\nРоссия Федерацияси Ички ишлар вазирлигининг Саратов вилояти бўйича Бош бошқармаси маълумотига кўра, 2018 йил 7 январь куни тахминан соат 20.00да федерал автомобиль йўлининг 560-километрида йўл-транспорт ҳодисаси рўй берган. Саратов вилояти томон ҳаракатланаётган BMW русумли автомобиль ҳайдовчиси қияликда бошқарувни йўқотиб Рено русумли микроавтобус билан тўқнашган. ЙТҲ натижасида 5 киши жабрланган. Бу ҳақда Ўзбекистон ТИВ ахборот хизмати хабар бермоқда.\nЎзбекистоннинг Россиядаги элчихонаси маълумотларига кўра, барча жабрланганлар, шу жумладан 4 нафар Ўзбекистон фуқароси ва BMW ҳайдовчиси Петров тумани касалхонасига олиб келинган.\nҲозирги пайтда Ўзбекистон Республикаси фуқароси Чориева Саёҳат Ташпулатовна (1982 йил 30 августда Қашқадарё вилоятида туғилган) Саратов вилояти Петров туманидаги касалхонанинг жонлантириш бўлимига ётқизилган. Унинг ҳолати барқарор, жабрланганнинг ҳаётига ҳеч нарса хавф солмаяпти.\nЎзбекистон Республикаси фуқаролари бўлган Рено микроавтобусининг бошқа йўловчилари енгил тан жароҳати олишган ва касалхонага ётишни рад этишган:\nҚайд этилишича, ҳозирги вақтда элчихонанинг консуллик бўлими жабрланган аёлга ёрдам бериш масаласини ҳал этмоқда.\nҚариндоши машинасини олиб қочиб, ЙТҲга учраган ва воқеа жойидан қочиб кетган шахс ушланди\n08:37 / 21.04.2018\nОҳангаронда Жазони ижро этиш бошқармаси машинаси ЙТҲга учради, маҳкумлар ҳалок бўлди\n20:56 / 16.04.2018


Ўзбекистоннинг маданий ва тарихий мероси, ислом динининг инсонпарварлик тамойилларини тарғиб этиш мақсадида Имом Бухорийнинг “Саҳиҳул Бухорий” асари асосида “Ислом санъати” халқаро онлайн кўргазмаси бўлиб ўтди.\nТадбир Ўзбекистоннинг Сингапурдаги элчихонаси кўмагида Вазирлар Маҳкамаси ҳузуридаги Имом Бухорий ҳалқаро илмий-тадқиқот маркази, Буюк Британиянинг Лестер университети ва Dacore IT масъулияти чекланган жамияти ҳамкорлигида ташкил қилинди.\nУнда қатор халқаро кўргазма ва фестивалларда қатнашган юртимизнинг таниқли уста рассомлари билан бирга ёш ижодкорлар ўз ижод намуналари билан иштирок этди.\nКўргазма иштирокчилари орасида таниқли миниатюрачи, китобат санъати бўйича тажрибали рассом, хаттот, графикачи рассом ва фотосуратчи каби ёш истеъдод эгалари бор.\nХалқаро миқиёсда эътибор қозонган "Сўғдиёна" миллий чолғу-асбоблари камер оркестри жамоаси кўргазма учун махсус тайёрланган "Зикр" номли композициясини тақдим этди.\nИмом Бухорийнинг ҳадис тўплаш йўлидаги меҳнати ва илмий изланишларини акс эттирувчи ушбу кўргазма қатор ижодкорларни бир жойга тўплади. Яъни, ушбу тадбир учун яратилган барча санъат асарлари “Саҳиҳул Бухорий” тўпламидан илҳомланган санъат усталарининг ижод маҳсули ҳисобланади. Уларни бир хайрли мақсад – ўз асарлари орқали ислом динининг ақл-заковат, адолат, тинчлик, ва бағрикенгликни мужассам этган эзгу ғояларини ҳалқаро миқёсда санъат мухлисларига тарғиб этиш нияти бирлаштириб турибди.\nКўргазмада Имом Бухорий халқаро илмий-тадқиқот маркази директори Ш.Зиёдов бундай тадбирлар бизнинг заминда етишиб чиққан улуғ алломалар меросини жаҳон оммасига тарғиб этиш баробарида халқлар ўртасидаги илмий ва маърифий алоқаларни ривожлантиришга ҳам хизмат қилишини таъкидлади. Марказда аждодларимизнинг асарларини тадқиқ қилиш, халқаро ҳамкорлик йўналишида амалга оширилаётган ишлар ҳақида маълумот берди.\nМуассаса томонидан ўтган давр мобайнида бажарилган ишлар ва эришилган ютуқлар акс эттирилган видеоролик намойиш этилди.\n– Исломда энг муҳим ва бирламчи омиллардан бири – бу инсоннинг нафақат ташқи, балки ички ҳолатига ҳам таъсир кўрсатувчи покликдир. Ушбу кўргазмада намойиш этилаётган ижод намуналари одамларни жисм, тафаккур, қалб, руҳ ва ҳаёт мавзуларида чуқурроқ мушоҳадага ундайди. Эътиборлиси, кўргазмада намойиш этилаётган асарларнинг тавсифи ва талқини ҳадислар орқали ифодаланади. Бу эса, унга ташриф буюрувчилар учун исломнинг асосий манбалари билан яхшироқ танишишга ёрдам беради, – деди Ш.Зиёдов.\nКўргазма сўнгида мавзу юзасидан иштирокчиларни қизиқтирган саволларга мутахассислар томонидан жавоб қайтарилди.\nДругие материалы в этой категории: « Суғурта ўрнига такофул кириб келмоқда...\tМовароуннаҳр адибларининг ислом цивилизацияси тараққиётига қўшган ҳиссаси »


«Тараннум» танлови ғолиблари аниқланди\n36682 Ўқиш режими + -\nMuslimaat.uz сайти қошида аёл-қизлар ўртасида гўзал салавоту нашидлар ижро соҳибаларини аниқлаш мақсадида бу йил ҳам азиз опа-сингилларимизнинг талаб ва таклифларини инобатга олган ҳолда, "Тараннум" танлови эълон қилинди. Танловда Республика бўйлаб иштирок этиш истагини билдирган 17 ёшдан 30 ёшгача бўлган аёл-қизлар онлайн тарзда қатнашишди.\nТанлов икки босқичда ўтказилди. Дастлаб биринчи босқич иштирокчилари мутахассислар томонидан саралаб олинди. Иштирокчилар битта нашид ёки салавотни ижро этиб, ижроларини онлайн тарзда махсус эълон қилган ботимизга юбордилар. Улардан ўн нафар иштирокчи саралаб олинди. Улар иккинчи босқичга йўлланма олдилар.\nЖорий йилнинг 15 июнь куни танловнинг иккинчи босқичи ўтказилиб, ғолиблар аниқланди. Биринчи босқичда саралаб олинган ўн нафар гўзал овоз соҳибларининг махсус топшириқ асосида жонли ижролари малакали мутахассислар томонидан эшитиб, ўрганилди. Вокал, маҳорат ва ижроси ҳамда тажвид қоидаларига қай тарзда эътибор қаратилганига аҳамият берилди.\nТанловга Глиэр номли Республика ихтисослашган мусиқа академик лицейи эстрада бўлими бошлиғи Дилфуза Зоитова ҳакамлик қилди.\nҲакамлар ўн нафар гўзал овоз соҳибларидан тўрт нафарини ғолиб топдилар. Биринчи ўринни Муродова Нилуфар (Самарқанд вилояти) ва Махсумова Озода (Сирдарё вилояти), иккинчи ўринни Баннобова Розияхон (Фарғона вилояти), учинчи ўринни Қобулова Мадина (Андижон вилояти) эгалладилар.\nҒолиб бўлган гўзал овоз соҳибларини чин дилдан табриклаймиз.\nУМИД ВА ХОМХАЁЛ\nПсихолог Челсеа Лун Соуса муслима бўлди\nAмерика Бирлашган давлатлари фуқароси, психолог Челсеа Лун Соуса Истамбул Муфтийлигига Туркия мусулмон бўлиш истагини билдириб, мурожаат қилди. У кичик тадбирда давоми...\n12:05 / 11 август 291\nРоссия олийгоҳларида ислом ўгатилади\nҚадимий ва классик шарқ иқтисодиёти олий мактаби институти Россияда Мусулмон олами деб номланган магистратура дастурига биринчи талабаларни қабул қилиши давоми...\n11:58 / 06 июль 554\nБеш тилни билган Ичлал Доғчининг тадқиқотлари\nТуркиянинг Истанбул шаҳридаги Имом хатиб олий мактаби 10синф ўқувчиси Ичлал Доғчи араб, инглиз, француз, италян ва испан тилларини бирор курсга қатнамасдан ва давоми...\n14:00 / 27 июль 572\nШотландия телевидениясида биринчи марта ҳижобли тележурналист ўз фаолиятини бошлади\nШотландия телевидениясида биринчи марта ҳижобли тележурналист ўз фаолиятини бошлади. Бу ҳолат томошабинларнинг кўплаб ижобий фикрларига сабаб бўлди. Шотландия давоми...\n11:45 / 14 август 439\n11:53 / 22 сентябрь 132\n19:42 / 15 сентябрь 243\n21:24 / 11 сентябрь 261\n20:00 / 07 сентябрь 308\n10:37 / 02 сентябрь 532\n11:17 / 14 январь 85152


28 июль, 2019, 18:37 108\nТеглар:Эвертон | Вильфрид Заха | Кристал Пэлас\nУ янги мавсумни АПЛнинг бошқа бир клубида бошлаши мумкин.\n"Эвертон" клуби ўз сафига "Кристал Пэлас" форварди Уилфрид Захани қўшиб олмоқчи. Бу ҳақда Sky Sports нашри хабар тарқатмоқда.\nЮқоридаг манбаага кўра ливерпулликлар ивуарлик футболчи учун лондонликларга 62 млн евро таклиф қилишган. Бироқ, ҳозирча “Кристал Пэлас” ушбу таклифга қандай жавоб қайтаргани номаълум. Таъкидлаш керакки, дастлаб улар Захани 100 млн еврога баҳолашаётган эди.\nЭслатиб ўтамиз, Захага “Арсенал” ҳам харидор бўлаётган эди. Бироқ, Лондон клуби ҳамшаҳарининг 45 млн евролик таклифига ўйлаб ўтирмай рад жавобини берди.\nМаълумот учун, 26 ёшли Заха ўтган мавсум “Кристал Пэлас” сафида жами 36та ўйинда майдонга тушди ва ўз ҳисобига 10та гол ҳамда 10та голли узатма ёздириб қўйишга эришди. Унинг клуб билан амалдаги шартномаси эса 2023 йилга қадар имзоланган.\nУилфрид Заа учун "Эвертон" 60 млн евро ва форвардини беришга тайёр


Шавкат Мирзиёев БМТ Бош Ассамблеясининг 75-сессиясида чиқиш қилди - Zamin.uz\nБугун, 23 сентябрь куни Ўзбекистон президенти Шавкат Мирзиёев БМТ Бош Ассамблеясининг 75-сессиясида чиқиш қилди. Унда давлат раҳбари минтақа ва глобал миқёсда тинчлик ва барқарорликни мустаҳкамлаш, барқарор тараққиёт, инсон ҳуқуқ ва эркинликларини таъминлаш каби масалаларда ўз ташаббусларини илгари сурди. Ўзбекистон раҳбари илк марта БМТда ўзбек тилида нутқ сўзлади.\nБошқа сиёсатчилар каби Ўзбекистон президенти ҳам ўз нутқини коронавирус пандемияси мавзусидан бошлади.\n«Бундай глобал фалокат сайёрамизда сўнгги юз йилда кузатилмаган эди. Бу офат бутун инсониятнинг заиф жиҳатларини яққол кўрсатди. Ҳозирги таҳликали ва мураккаб вазият ер юзидаги барча давлатлар ва халқлар ўзаро боғлиқ эканини, ўртамизда мунтазам мулоқот, ишонч ва яқин ҳамкорлик ўта муҳимлигини исботлади.\nБу борада биз Бирлашган Миллатлар Ташкилоти шафелигида Пандемиялар даврида давлатларнинг ихтиёрий мажбуриятлари тўғрисидаги халқаро кодексни ишлаб чиқишни таклиф этамиз. Ушбу ҳужжатда ҳар бир давлатнинг ўз фуқаролари ва халқаро ҳамкорлари олдидаги мажбуриятлари акс этиши лозим», деди Шавкат Мирзиёев.\nЎзбекистонда коронавирус қайд этилган дастлабки кунлардан бошлаб барча саъй-ҳаракат ва ресурслар бу хавфли касалликни жиловлаш ва энг асосийси – одамлар ҳаётини сақлаб қолишга қаратилгани таъкидланган. Пандемиянинг салбий оқибатларини юмшатиш учун ижтимоий ҳимоя ва соғлиқни сақлаш тизимлари кескин кучайтирилаётгани, аҳолига, иқтисодиёт тармоқлари ва бизнесга манзилли кўмак кўрсатилаётгани, шу мақсадда махсус жамғармалар тузилгани қайд этиб ўтилган.\nПрезидент фурсатдан фойдаланиб, синовли дамларда беғараз ёрдам кўрсатган барча дўст ва ҳамкорларга чуқур миннатдорлик изҳор этган.\n«Биз халқаро ҳамжамиятнинг пандемияга қарши самарали курашиш бўйича барча ҳаракатларини, жумладан, зарур дори-дармон ҳамда вакциналар ишлаб чиқиш ва улардан кенг фойдаланишга қаратилган ташаббусларини қўллаб-қувватлаймиз.\nШунингдек, Бош котиб Антониу Гутерриш жанобларининг бугунги инқирозли вазиятда озиқ-овқат хавфсизлигини таъминлашнинг долзарб муаммоларига бағишланган саммитни ўтказиш бўйича таклифини маъқуллаймиз», деган давлат раҳбари. “Замин” янгиликларини “Инстаграм”да кузатиб боринг\n23-09-2020, 19:18, Жамият\n20-09-2020, 23:11, Жамият\n19-12-2017, 21:53, Жамият\nЎзбекистон ва АҚШ президентларининг биргаликдаги илк оилавий сурати (фото, видео)\n22-09-2017, 23:31, Жамият


08:47 / 13.03.2017 | Iroda | 15603\nАссалому алайкум! Ҳурматли устозлар, синглим сўраб беришни илтимос қилганди. Эмизикли болани қачон кўкрагидан айириш керак? Бир жойда 2 йил тўлиқ эмизса фарзанд ҳаққи адо бўлади деб ўқидим, кимлардир эса 30 ой яна кимлардир 36 ой деб айтишди. Яна ўғил болани 3 йил қизларни 2 йилу 6 ой эмизиш керак деб айтишди. Кайси бири тўғри. Ва шу муддатдан аввал кўкракдан айирса гуноҳми? Қайси вазиятта тайинланган мудатдан аввал айиришга рухсат берилган? Жавобингиз учун олдиндан раҳмат. Аллоҳ илмингизни зиёда қилсин.\nВа алайкум ассалом! Икки йилни қамарий ҳисобда ҳисобланади.\nيَثْبُتُ بِمَصَّةٍ فِي حَوْلَيْنِ وَنِصْفٍ فَقَطْ أُمُومَةُ الْمُرْضِعَةِ وَأُبُوَّةُ زَوْجٍ لَبَنُهَا مِنْهُ لِلرَّضِيعِ، فَيَحْرُمَانِ مَعَ قَوْمِهِمَا عَلَيْهِ كَالنَّسَبِ وَفُرُوعُهُ وَالزَّوْجَانِ عَلَيْهِمَا، وَتَحِلُّ أُخْتُ أَخِيهِ رِضَاعًا كَمَا فِي النَّسَبِ. وَالْاِحْتِقَانُ بِلَبَنِ الْمَرْأَةِ وَلَبَنِ الرَّجُلِ وَمَا خُلِطَ بِطَعَامٍ لَا يُحَرِّمُ، وَبِغَيْرِهِ تُعْتَبَرُ الْغَلَبَةُ، وَيُحَرِّمُ الْاِسْتِعَاطُ وَلَبَنُ الْبِكْرِ وَالْمَيِّتَةِ.\nФақат икки ярим йил ичида бир сўриш билан эмувчи учун эмизувчининг оналиги ва унинг сутига сабаб бўлган эрининг оталиги собит бўлади. Бас, икковлари ўз қавмлари билан унга худди насабдаги каби ҳаром бўладилар. Эмгандан тарқалганлар ва эмганнинг эр ва хотини ҳам икковларига ҳаром бўлади. Худди насабдаги каби эмишган биродарининг синглиси унга ҳалол бўлади. Игна ёрдамида юборилган сут, эркакнинг сути ва таомга аралаштирилган сут ила ҳаромлик собит бўлмайди. Таомдан бошқага аралаштирилганда ғолиб тараф эътиборга олинади. Бурундан кирган, бокиранинг ва ўлик аёлнинг сути ила ҳаромлик собит бўлади. Бегона аёлни эмиш туфайли ҳалол-ҳаромга боғлиқ ўта аҳамиятли ҳукмлар келиб чиқади. Одатда эмизиш масаласи ҳадис ва фиқҳ китобларимизда доимо никоҳга қўшиб зикр қилинади. Биз шарҳ қилаётган «Мухтасари Виқоя»да ҳам шундай бўлган. Фақат икки ярим йил ичида бир сўриш билан. Бу муддатни Аллоҳ таоло Қуръони Каримда:\n«Ва унинг ҳомиласи ва кўкракдан ажратиши ўттиз ойдир» (Аҳқоф сураси, 15-оят) деган ояти билан белгилаб қўйган. Бу Абу Ҳанифа раҳматуллоҳи алайҳининг ижтиҳодларидир. Аммо имом Абу Юсуф ва Муҳаммад «икки йил», деганлар. Уларнинг далили Бақара сурасидаги:\n«Оналар фарзандларини тўлиқ икки йил эмизурлар. (Бу) эмизишни батамом қилмоқчи бўлган киши учундир» ("Бақара" 233-оят) деган оятдир. Худди шу маъно Набийимиз соллаллоҳу алайҳи васалламнинг бир неча ҳадиси шарифларида ҳам таъкидланган. Демак, бола икки ёшидан кейин эмса, шаръий эмизиш собит бўлмайди. Онанинг сути онанинг бир бўлаги саналиб, зарурат юзасидан шариат болага унинг истеъмолига рухсат берган. Икки ёшдан кейин эмизиш ҳаром саналади. Эмувчи учун эмизувчининг оналиги ва унинг сутига сабаб бўлган эрининг оталиги собит бўлади. Бас, икковлари ўз қавмлари билан унга худди насабдаги каби ҳаром бўладилар. Эмгандан тарқалганлар ва эмганнинг эр ва хотини ҳам икковларига ҳаром бўлади.\nعَنْ عَائِشَةَ رَضِي اللهُ عَنْها، عَنْ النَّبِيِّ صَلَي الله عَلَيْهِ وَسَلَّم قَالَ: يَحْرُمُ مِنْ الرَّضَاعِ مَا يَحْرُمُ مِنْ النَّسَبِ\nОиша розияллоҳу анҳодан ривоят қилинади: «Набий соллаллоҳу алайҳи васаллам: «Насаб жиҳатидан (никоҳи) ҳаром бўлганлар эмиш жиҳатидан ҳам ҳаром бўладилар», дедилар». Яъни насаб жиҳатидан қайси тоифадаги аёлларнинг никоҳи ҳаром бўлса, эмиш туфайли ҳам ўша тоифаларнинг никоҳи ҳаром бўлади. Эмиш собит бўлганда эмизган аёл боланинг онасига, эри унинг отасига, болалари ака-укаси ва опа-сингилларига айланадилар. Шунингдек, бошқа қариндошлар ҳам эмган болага хеш бўладилар. Шу эътибордан қуйидагиларнинг никоҳи ҳаром бўлади: 1. Эмизган она. Бунга момолар ҳам киради. 2. Эмикдош қиз. Бир одамнинг хотини бегона қизни эмизса, ўша қиз эмизган аёлнинг эрига ҳам қиз бўлади. Бунга эмиш туфайли бўлган қизнинг қизи ҳам, ўғилнинг қизлари ҳам киради. Яъни кишига унинг эмикдош қиз набираларининг никоҳи ҳам ҳаромдир. 3. Эмикдош опа-сингиллар. 4. Эмикдош аммалар. 5. Эмикдош холалар. 6. Эмикдош ака-укаларнинг қизлари. 7. Эмикдош опа-сингилларнинг қизлари. 8. Эмикдош қайноналар. Бунда эркак учун унинг хотинини эмизган аёл ва ўша аёлнинг онаси ҳаром бўлади. 9. Эмикдошлик бўйича ўгай она ва момолари. Бошқача қилиб айтганда, бир кишига уни эмизган аёлнинг эрининг бошқа хотинлари ва уларнинг оналари ҳам ҳаром бўлади. 10. Эмикдош фарзандларнинг хотинлари. 11. Хотинининг эмизган қизи. Худди насабдаги каби биродарининг синглиси унга ҳалол бўлади. Насабда бир кишининг ота бир ака ёки укаси бўлса-ю, ўша биродарининг она бир, ота бошқа синглиси бўлса, мазкур кишига мазкура сингил ҳалол бўлади. Худди шунингдек, бировнинг эмикдош укаси ёки акаси бўлса-ю, унинг эмикдош бўлмаган, насабдан бўлган синглиси бўлса, мазкур кишига ҳалол бўлади. Игна ёрдамида юборилган сут, эркакнинг сути ва таомга аралаштирилган сут ила ҳаромлик собит бўлмайди. Таомдан бошқага аралаштирилганда ғолиб тараф эътиборга олинади. «Эркакнинг сути» деганда аёлдаги сутнинг сабабчиси бўлмиш эркак назарда тутилган. Сутнинг ҳосил бўлишига сабаб бўлгани учун бола туққан аёлнинг сути эркакка нисбат берилади. Мисол учун, бир аёлнинг сутини сувга, дорига, қўйнинг ёки бошқа бир аёлнинг сутига аралаштириб берилганда ғолиб тараф эътиборга олинади. Мазкура аёлнинг сути кўп бўлса, ўша аралаш нарсани эмган ёки ичган бола унинг эмизикли боласига айланади, бўлмаса йўқ. Бурундан кирган, бокиранинг ва ўлик аёлнинг сути ила ҳаромлик собит бўлади. ("Кифоя" китобидан). Валлоҳу аълам!\nОпа сингиллар ўртасидеги адоват\nЭркак киши нима қилсин\nКелин болани сепига қўл телефони


Суд тизими янгиланишга ҳозирлик кўрмоқда | NORMA.UZ\n2017-2021 йилларда Ўзбекистон Республикасини ривожлантиришнинг бешта устувор йўналиши бўйича Ҳаракатлар стратегиясида фуқароларнинг ҳуқуқ ва эркинликларини ишончли ҳимоя қилиш кафолатларини кенгайтириш, уларнинг одил судловга эришиш даражасини, суд иш юритувининг самарадорлиги ва сифатини ошириш, номзодларни танлаш ва судьялик лавозимига тайинлаш тизимини янада такомиллаштириш суд-ҳуқуқ соҳасида амалга оширилаётган ислоҳотларнинг энг муҳим йўналишлари сифатида мустаҳкамланди.\nСўнгги вақтларда Қорақалпоғистон Республикаси, барча вилоятлар ва Тошкент шаҳрининг маҳалла фуқаролар йиғинларида жиноят ва фуқаролик ишлари бўйича судларнинг очиқ сайёр суд мажлислари ўтказилди.\nОлий суд раиси Қашқадарё, Сурхондарё ва Тошкент вилоятларида сайёр қабул ўтказди. Президентнинг ушбу вилоятлардаги Халқ қабулхоналарида ташкил этилган сайёр қабулда вилоят ҳокимлиги вакиллари, вилоят жиноят, хўжалик, фуқаролик судлари раислари ва судьялари, маҳаллалар раислари, тадбиркорлар, кенг жамоатчилик, ёшлар иштирок этди.\nСайёр қабулларда фуқаролар, тадбиркорлик субъектларининг суд амалиёти билан боғлиқ масалалар юзасидан Президентнинг Виртуал қабулхонаси, Халқ қабулхоналари ва бевосита Олий судга қилинган мурожаатлари тингланди. Сайёр қабулда фуқароларнинг уй-жой, мулкий низолар, ажрим, фирибгарлик, ер ажратиш, оила-никоҳ каби турли мазмундаги 150 га яқин мурожаатлари тингланди. Мурожаатларнинг адолатли, қонуний ечимини таъминлаш учун вилоятдаги тегишли суд раислари ва судьяларга аниқ топшириқлар берилди.\nБу борада умумий юрисдикция судлари одил судловни амалга ошириш, фуқароларнинг қонун билан қўриқланадиган манфаатларини ҳимоя қилиш, ижтимоий адолат ва қонун устуворлигини таъминлаш борасида самарали фаолият юритмоқда.\nМисол учун, шу йилнинг биринчи чорагида фуқаролик ишлари бўйича судлар томонидан 68 824 та иш кўрилиб, уларнинг 89,2%и бўйича ҳал қилув қарорлари чиқарилди, мазкур қарорлар бўйича эса талабларнинг 87,8%и қаноатлантирилди.\nЯна шу даврда жиноят ишлари бўйича судлар томонидан 20 856 нафар шахсга нисбатан 15 792 та жиноят иши кўрилиб, шулардан 50 та иш бўйича 64 нафар шахс оқланган.\nБундан ташкари, жорий йилнинг биринчи чораги давомида ярашув институтининг самарали қўлланилиши натижасида 3 778 нафар шахс жиноий жавобгарликдан озод этилди.\nШунингдек, жиноий жазоларнинг либераллаштирилиши муносабати билан етказилган 89 млрд. сўмдан зиёд моддий зарарнинг ўрнини ихтиёрий равишда қоплаган 1 815 нафар шахсга нисбатан озодликдан маҳрум қилиш билан боғлиқ бўлмаган жазо тайинланган.\nЯна бир кўрсаткич: шу давр мобайнида жиноят ишлари бўйича судлар томонидан 118 582 нафар шахсга нисбатан 99 890 та маъмурий иш кўриб чиқилди.


Токио Олимпиадасидан сўнг Чусовитина ўз фаолиятини якунлайди - 17.01.2020, Sputnik Ўзбекистон\nЎзбекистонлик афсонавий гимнастикачи Оксана Чусовитина Токио Олимпиадасидан сўнг тренерлик фаолияти билан шуғулланишини хабар қилди. 17.01.2020, Sputnik Ўзбекистон\n10:20 17.01.2020 (янгиланди: 10:21 17.01.2020)\nЎзбекистонлик афсонавий гимнастикачи Оксана Чусовитина Токио Олимпиадасидан сўнг тренерлик фаолияти билан шуғулланишини хабар қилди.\nТОШКЕНТ, 17 янв - Sputnik. Оксана Чусовитина Токио-2020 олимпиадасидан сўнг профессионал фаолиятини якунлайди. Бу ҳақда унинг ўзи Lotte City Hotel Tashkent Palace меҳмонхонасида бўлиб ўтган матбуот анжуманида маълум қилди.\n2019 йилнинг 24 июль – 9 август кунлари Япониянинг Токио шаҳрида XXXII ёзги Олимпия ўйинлари бўлиб ўтади. Унда Оксана Чусовитина фаолиятида саккизинчи маротаба шундай нуфузли мусобақада иштирок этади. Қолаверса, у бу билан у жаҳон рекордини яна бир маротаба янгилайди.\n2020 йилнинг 16 феврал куни спортчи иштирокида ўтказилган матбуот анжуманида спортчи Токиодаги мусобақадан сўнг ўз профессионал фаолиятини якунлашини маълум қилди.\n“Токио-2020 олимпиадасидан кейин профессионал фаолиятимни якунлайман, бироқ бу менинг спортни тарк этишимни англатмайди. Мен келгусида ўз мактабимни очиш ва йиллар давомида тўплаган бой тажрибамни ёшларга ўргатиш ниятидаман. Фурсатдан фойдаланиб, ўз мактабимни очишга яқиндан ёрдам берган Тошкент шаҳар ҳокимлигига ҳам миннатдорлик билдираман, - дейди у.\nМаълумот учун, Токио-2020 олимпиадасига қадар Оксана Чусовитина 7та нуфузли мусобақада иштирок этишни режалаштирган. Уларнинг дастлабкиси февраль ойида АҚШда ўтказилади. Сўнг Жаҳон кубоги босқичлари (10-16 март, Боку, 16-22 март Доха)да иштирок этади.


Россиянинг Украинада олиб бораётган ҳарбий ҳаракатлари Ўзбекистон иқтисодиётига қандай таъсир қилиши мумкин? / Ислом молияси\nHome Маълумот ва таҳлилТаҳлил\tРоссиянинг Украинада олиб бораётган ҳарбий ҳаракатлари Ўзбекистон иқтисодиётига қандай таъсир қилиши мумкин?\n03.03.2022 464 views\nРоссияга нисбатан, шу жумладан ушбу давлат молия тизимига қўлланилган санкциялар ва рус миллий валютаси – рублнинг қадрсизланиши Ўзбекистон иқтисодиётига қандай таъсир қилиши мумкин? Россиядаги ўзбек меҳнат мигрантлари ҳозирги шароитда нима қилгани маъқул? Эҳтимолий молиявий-иқтисодий инқироз оқибатларига қарши туриш учун қандай чоралар кўриш керак?\nРоссия-Украина муносабатларининг кескинлашиб, ҳарбий ҳаракатларга айланиб кетганлиги дунё ҳамжамияти орасида жиддий норозиликлар келтириб чиқармоқда. Ғарб мамлакатлари ва уларнинг иттифоқчилари (Япония, Австралия ва бошқалар) томонидан Россияга қарши турли санкциялар (сиёсий, иқтисодий, маданий-маънавий…) эълон қилинмоқда.\nАлбатта, Ўзбекистоннинг энг йирик иқтисодий ҳамкорларидан бири бўлган Россияга нисбатан қўлланилаётган ушбу таъсир чоралари ва бунинг оқибатида рус валютаси қадрсизланишининг Ўзбекистон иқтисодиётига таъсир қилиши шубҳасиз. Россияда юз бериши кутилаётган инқироз шароитида ўзбек меҳнат мигрантлари масаласи, ушбу мамлакат билан олиб бориладиган экспорт ва импорт билан боғлиқ амалиётлар жиддий равишда кўриб чиқилиши керак бўлган масалаларга айланиши табиий. Биз бу масалада иқтисодчиларимизнинг фикрларини ўрганиб чиқдик ва ушбу фикрларни умумлаштирган ҳолда эътиборингизга ҳавола қилишга қарор қилдик.\nРоссия банкларига қўлланилаётган санкциялар Ўзбекистон банк тизимига қандай таъсир кўрсатади?\nЎзбекистон банк тизими Россия банк тизимига бевосита боғлиқ эмас. Ўзбек банкларининг Россия банкларига боғлиқлиги асосан тўловлар амалга оширилиши (Россиянинг бир нечта йирик банкларининг SWIFT`дан узилиши пул ўтказмаларини қийинлаштиради) ва савдони молиялаштириш билан боғлиқ. Лекин санкцияларнинг Ўзбекистон банк тизимига бевосита таъсири кучли эмас.\nРоссия нисбатан қўлланилаётган санкцияларнинг Ўзбекистон иқтисодиётига таъсири қандай бўлиши мумкин?\nЎзбекистон иқтисодиёти республика ташқарисидан, биринчи навбатда РФдан келиб тушадиган пул ўтказмаларига ниҳоятда боғланган, чунки турли манбаларга кўра бугунги кунда РФда тахминан 4 млн. ўзбек меҳнат мигрантлари фаолият олиб боришади. 2021 йилнинг ўзида РФда ишлайдиган ўзбек меҳнат мигрантларининг Ўзбекистонга пул ўтказмалари 7,6 млрд долларга етиши кутилганди. Бу мамлакатимиз ялпи ички маҳсулотининг деярли 12%га тенг. Мана шу пул оқимининг шартли равишда 20%-30% га қисқариши ва бу қисқариш бошқа манбадан қопланмаслиги мамлакатимиз иқтисодиётига салбий таъсир этиши шубҳасиз.\nРоссияга қўйилган санкциялар Россияда жиддий инқироз келтириб чиқаришни бошлади. Буни рубль курсининг бошқа хорижий валюталарга нисбатан жиддий равишда қадрсизланишида (бир неча кун ичида салкам 50%га) ва Россия компаниялари акциялари нархларининг кескин тушиб кетганлигида ҳам кўриш мумкин. Рублнинг қадрсизланиши ўз-ўзидан ўзбек меҳнат мигрантларининг доллардаги даромадларининг пасайишига олиб келади. Масалан, рубль 50 фоизга қадрсизланса, бу мехнат мигрантларининг доллардаги даромади бир ой олдингига нисбатан 50 фоизга пасайганини билдиради.\nБундан ташқари, Россияда инқироз истеъмол маҳсулотлари ва хизматларга нисбатан ялпи талабнинг қисқаришига сабаб бўлади. Бу эса ўз-ўзидан Россияда ишсизликнинг ортишига олиб келади. Яъни мигрантларимизнинг даромадлари камайишидан ташқари ишини йўқотиб қўйиши хавфи ҳам кучайиши мумкин.\nЎзбекистон ташқи савдо айланмасининг тахминан 20 фоизи Россия ҳиссасига тўғри келади, шу туфайли, оддий Ўзбекистонликлар истеъмолчи сифатида Россияга нисбатан қўлланилаётган таъсир чоралари, ҳамда мамлакатимизнинг яна бир йирик иқтисодий ҳамкори бўлган Украинадаги урушнинг таъсирини аввало, истеъмол маҳсулотлари нархини ошишида (масалан, ўсимлик ёғи, баъзи озиқ-овқат маҳсулотлари, металл, ёғоч каби қурилиш материаллари нархининг ошишида) сезишлари мумкин.\nАҳолимизнинг умумий даромадлари таркибига назар ташлайдиган бўлсак, республика ташқарисидан келиб тушадиган пул ўтказмалари аҳоли умумий даромадларининг тахминан 15−16% ни ташкил қилишини кўриш мумкин.\nАгар алоҳида вилоятлар кесимида олсак, баъзи вилоятларда аҳоли умумий даромадларининг 25 фоизигача айнан республика ташқарисидан, хусусан, РФдан келиб тушган пул ўтказмалари эвазига шаклланади, яъни бу вилоятлар аҳолиси даромадларининг катта қисми Россияда (рублда) олинадиган даромадларга боғланган. Масалан, Сурхондарё вилояти умумий даромадида чет элдан пул ўтказмаларининг улуши тахминан 20 фоизни ташкил этади. Россиядан пул ўтказмалари ҳажмининг, айтайлик, рублнинг қадрсизланиши ва ишсизликнинг ортиши натижасида пасайиб кетиши ўз-ўзидан бу вилоятнинг умумий даромади даражасига таъсир қилади.\nУндан ташқари, инқироз шароитида рублнинг қадрсизланиши туфайли бизнинг маҳсулотларимиз Россия бозорида қимматлашади. Ҳатто баъзи маҳсулотларимиз Россия бозорини тарк этиши ҳам мумкин.\nТез орада сулҳ тузилмаса, бу бизнинг савдо ҳамкорларимиз бўлган Россия учун ҳам, Украина иқтисодиёти учун ҳам аянчли оқибатларга олиб боради. Биз глобал дунёда яшаяпмиз, савдо ҳамкорларимиз иқтисодиётидаги вазият бизни четлаб ўтолмайди. Ўзбекистон иқтисодиётида бу аввало, пул ўтказмаларининг камайиши, экспортни қисқариши, иқтисодий фаолликнинг сусайиши, Россия ва Украинадан импорт маҳсулотларининг кириб келиши чекланиши ва уларнинг қимматлашиши, ишсизлик даражаси ошиши каби оқибатларда кўринади.\nЎзбекистон ушбу ҳолатда қандай чоралар кўриши керак?\nМамлакатимиз иқтисодиётида давлатнинг роли ҳали ҳам жуда катта, буни кескин камайтириш ва хусусий тармоқнинг кучли ўсиши учун қулай муҳит яратиш зарур. Муҳим таркибий ислоҳотларни амалга ошириш керак, буйруқбозлик иқтисодиётидан воз кечиш ва хусусий тармоқда иш ўринлари яратиш учун нима қилиш кераклиги юзасидан тадбиркорлар билан биргаликда чора тадбирлар режасини ишлаб чиқиш керак. Зеро, бизнес вакилларининг иштирокисиз қабул қилинган иқтисодий қарорларнинг иқтисодий самараси паст бўлиши табиий, чунки тадбиркорлик фаолияти олиб бориш учун нима кераклигини, нималар ва қайси кучлар бизнесга халақит бераётганлигини бошида мингта вазифаси ва шунга яраша ташвиши бор хоким ёки вазирдан кўра бизнес фаолият олиб бораётган тадбиркорнинг ўзи яхши билади ва табиийки бу борада жўяли фикр бера олади. Иқтисодиётни ривожланиши мамлакатга хорижий сармоялар, янги техника ва технологиялар кириб келишининг кучайишига ва инвестициялар диверсификациясига, хорижий сиёсий-иқтисодий-ҳарбий ҳамкорларнинг кўпайишига, бошқа мамлакатлардан иқтисодий қарамликни сусайишига (масалан бошқа давлатлардаги мехнат мигрантлари сонининг қисқаришига), мамлакатнинг сиёсий майдонда обрўси ошишига, давлат харбий салоҳиятини ошириш имконияти ортишига, демакки мамлакат мустақиллигини таъминлашга хизмат қилади. Бугунги кунда бутун кучни иқтисодиётни ривожланишига қаратиш лозим, бунинг учун эса биринчи навбатда коррупцияга қарши курашни жиддий равишда кучайтириш лозим, чунки жамиятни бирлаштирадиган, уни бир бутун-яхлит кучга айлантирадиган нарса бу адолатни таъминлаш десак хато бўлмасак керак. Корпуция эса айнан ана шу нарсанинг илдизига болта уради, жамиятда норозилик ва парокандаликни кучайтиради, мамлакатни ичидан кемиради. Чунки коррупция бирор бир муайян соҳани эмас, барча соҳаларни, шу жумладан таълим соҳасини ҳам, ишлаб чиқаришни ҳам, ҳарбий саноатни ҳам қамраб олади.\nРоссиядаги меҳнат мигрантларига иқтисодчиларнинг маслаҳатлари\nАввало, ўзбекистонлик ватандошларимиз, токи вазият барқарорлашмагунча Россияга меҳнат мигранти ўлароқ бориш режаларини қилмай турганлари маъқул. Зеро, санкциялар оқибати ўлароқ бу мамлакатда ишсизлик ортади, маошларнинг доллар эквиваленти жудаям пасайиб кетади.\nРоссиядаги меҳнат мигрантларига эса вақтинча бўлса-да пул ўтказмаларини амалга оширмай турганлари маъқул (чунки пул ўзларига керак бўлиб қолиши мумкин).\n“Ислом молияси” лойиҳаси ҳамасосчиси


Эрдўғон: агар 10 дақиқа кеч қолганимда, мени ўлдиришарди - 19.07.2016, Sputnik Ўзбекистон\nТуркия президенти Ражаб Тойиб Эрдўғон мамлакатда амалга оширилмоқчи бўлган давлат тўнтариши вақтида ҳалок бўлишига бир баҳя қолгани ҳақида сўзлади. 19.07.2016, Sputnik Ўзбекистон\n10:23 19.07.2016 (янгиланди: 10:36 19.07.2016)\nТуркия президенти Ражаб Тойиб Эрдўғон мамлакатда амалга оширилмоқчи бўлган давлат тўнтариши вақтида ҳалок бўлишига бир баҳя қолгани ҳақида сўзлади.\nТОШКЕНТ, 19 июл — Sputnik. Мармарис шаҳридаги меҳмонхонада 10 дақиқа ушланиб қолганимда, давлат тўнтаришини амалга оширмоқчи бўлганлар, мени ўлдиришарди, деб таъкидлади Туркия президенти Ражаб Тойиб Эрдўғон. РИА Новости хабари асосида.\n"Мармарис шаҳрида менга қарши операция ўтказилди. Икки нафар тан соқчим ўлдирилди. Агар 10-15 дақиқага ушланиб қолганимда, мени ҳам ўлдиришар эди ёки асир олишарди", — деди Эрдўғон CNN телеканалига берган интервьюсида.\nТуркия президенти, шунингдек, Мармарис шаҳрига оилавий ҳордиқ чиқариш учун борганини маълум қилган.\n"Беш кунлик таътилда эдик. Кечаси тахминан ўнларда менга — Анқара, Истамбул ва бошқа жойларда аллақандай ҳаракатлар бошлани ҳақидаги хабарни етқизишди… Биз отелни тарк этишга қарор қилдик", — дея қўшимча қилди Туркия етакчиси.\nЭслатиб ўтамиз, 15 июлдан 16 июлга ўтар кечаси Туркияда бир гуруҳ ҳарбийлар ҳукуматни эгаллаб олишга ҳаракат қилган. Улар ҳарбий вертолёт ва танклар ёрдамида аэропорт, кўприк, ОАВ бинолари ва президент саройига ҳужумлар уюштирган. Туркия ТИВ маълумотига кўра, ҳарбий исён оқибатида 290 киши қурбон бўлган.


Мирзиёев 2018 йилда халққа нима бермоқчи?\nЎзбекистон президентининг парламентга мурожаатномасидан келиб чиққан ҳолда янги йилда Ўзбекистонни кутаётган ўзгаришларни келтириб ўтамиз.\nБиринчи галда, давлат тизимлари, шаҳарлар қиёфалари ўзгаради, давлат функциялари камайтирилади,билим ва ақл ҳам ўз қадрини топади;\n- ички ишлар, миллий хавфсизлик ва мудофаа тизимларининг ташкилий тузилмасига ўзгартиришлар киритилади;\n— бир неча агентликлар, қўмита, инспекция ва марказлар қисқартирилиб, айрим вазирликлар таркибига киритилади;\n— давлат хизмати ходимларига ҳақ тўлаш масаласи кўриб чиқилиб, уларнинг ижтимоий таъминот тизимини яратиш чоралари кўрилади;\n— давлат иштирокидаги бизнес тузилмалар ташкил этиш чекланиб, бозор механизмлари ривожлантирилади, давлатнинг айрим функциялари хусусий секторга ўтказилади (автомобилларни техник кўрикдан ўтказиш каби);\n— мамлакатда маҳаллий ҳокимликлар органларининг ваколатлари ва масъулияти оширилади, давлат бошқарувидаги ҳаддан ортиқ марказлаштиришдан воз кечилади;\n— давлат харидларини амалга ошириш механизмларига ўзгартириш киритилади, уларнинг очиқлиги таъминланади ва ушбу харидларни амалга ошириш мақсадида интернетда ягона портал яратилади;\n- тинтув ўтказиш ва жиноят содир этишда гумон қилинган шахсларнинг телефондаги мулоқотини эшитишга санкция бериш ҳуқуқи судларга ўтказилади;\n— ҳибсга олинган ва жиноий жавобгарликка тортилган шахсларни қийноққа солиш, уларга босим ўтказишни бартараф этиш чоралари кўрилади. Хусусан, вақтинча сақлаш ҳибсхоналари, жазони ижро этиш муассасаларига видеокузатув ўрнатилади, йўл-патрул ва патрул-пост хизматининг барча ходимлари видеокузатув билан таъминланади;\n— вилоятлар орасидаги йўл-патрул хизмати постлари олиб ташланади;\n— табиий газ ишлаб чиқариш ҳажми 10 млрд. куб метрга оширилади;\n— тадбиркорлик субъектлари 2 йилга барча текширувлардан озод қилинади;\n— солиқ сиёсатини амалга оширишда кескин чоралар кўрилмайди;\n- солиқ имтиёзларини беришда индивидуал ёндашувдан овоз кечилиб, уларни маълум тармоқлар учун қўллаш амалиёти жорий этилади;\n— Жаҳон савдо ташкилотига аъзо бўлиш борасида музокаралар ўтказилади;\n— генетик модификация қилинган маҳсулотларни етиштирмаслик чоралари кўрилади;\n— "Тошкент — Урганч — Хива" тезюрар поезди ва "Тошкент — Самарқанд — Бухоро — Урганч — Хива" туристик поезди йўлга қўйилади;\n— 2 мингта ижтимоий дорихона қурилиб, ишга туширилади;\n— 46 та перинатал марказ ташкил этилади;\n- 2 минг километрлик шиша-толали алоқа тизими ётқизилади;\n— интеллектуал ва маданий салоҳиятга алоҳида эътибор қаратилади, бунда нодир қобилият эгалари қўллаб-қувватланади, интеллектуал мулкка миллий бойлик сифатида эътибор қаратилади;\n— хориждаги ватандошлар билан ўзаро ҳамкорлик соҳасида давлат сиёсати концепцияси ишлаб чиқилади, бунда уларнинг Ватанга бемалол келиб-кетиши ва мамлакат тараққиётида иштирок этишлари учун зарур шароитлар яратиш кўзда тутилади;\n— арзон ва сифатли уйлар қуриш ишлари 2017 йилга нисбатан 1,5 баробарга оширилади;\n— 2018 йилдан бошлаб, шаҳар ва қишлоқларнинг қиёфаси ўзгара бошлайди. Ҳар бир бино ва иншоотни лойиҳалаштиришга инновацион ёндашув талаб этилади, бунда эски қолиплардан овоз кечилади.


Дональд Трамп Жоржия штати расмийларидан сайлов натижаларини қайта кўриб чиқишни талаб қилди – Газета.uz\nLotinchada 4 январ 2021, 15:08 Жаҳон\nАҚШ президенти Дональд Трамп Жоржия штати ҳукумати вакилларига сайловларнинг натижаларини қайта кўриб чиқишларини талаб қилиб, жиноий жавобгарлик билан қўрқитган ҳолда босим ўтказган. Бу ҳақда The New York Times нашри хабар берди.\nҚўнғироқ шанба куни амалга оширилган бўлиб, деярли бир соат давом этган. Суҳбат давомида Трамп Раффенспергерга жиноий жавобгарлик ҳақида огоҳлантирган ҳолда таҳдид қилган.\n«Мен фақат 11780 та овоз топишни, яъни биз йиғгандан биттага кўп овозга эга бўлишни хоҳлайман. Чунки биз бу штатда ғалаба қозонган эдик», — деган Трамп суҳбатда.\nБрэд Раффенспергер президентнинг илтимосини рад этган ва унга овозларнинг қалбакилаштирилгани ҳақида нотўғри маълумот беришганини айтган. The New York Times ва юристларнинг айтишича, Дональд Трамп бу иши учун жавобгарликка тортилиши мумкин.\nЭслатиб ўтамиз, 3 ноябрь куни АҚШ да президентлик сайловлари бўлиб ўтди ва унда Жо Байденнинг қўли баланд келди. Трамп буни тан олишдан бош тортди ва судга ўнлаб аризалар берди. 6 январь куни АҚШ Сенати ва Конгрессменлар палатаси расмий равишда сайловлар натижаларини эълон қилади. 20 январь кунига эса сайланган президентнинг инаугурацияси ўтказилиши белгиланган.


Соғлиқни сақлаш вазирлиги: ЭПИДЕМИОЛОГИК ҲОЛАТ БАРҚАРОР, ХАВОТИРГА ЎРИН ЙЎҚ\nСоғлиқни сақлаш вазирлиги: ЭПИДЕМИОЛОГИК ҲОЛАТ БАРҚАРОР, ХАВОТИРГА ЎРИН ЙЎҚ Бош сахифа\nСўнгги вақтларда турли ижтимоий тармоқларда мамлакатимизда аҳоли ўртасида менингит касаллиги кенг тарқалганлиги ҳақида хабарлар пайдо бўлмоқда. Ушбу ҳолат бўйича Соғлиқни сақлаш вазирлиги томонидан жойлардаги вазият юзасидан ўрганиш ишлари олиб борилди.\nАниқланишича, 21 ёшли фуқаро менингит хасталигидан вафот этган. Сабаби эса тиббий ёрдамга кеч мурожаат этганлиги билан боғлиқ. Бу касаллик мавсумий бўлиб, республикада учраб туради ва ҳар йили 5 тадан 10 тагача қайд этилиши мумкин. Жорий йилнинг ўтган даврида ҳаммаси бўлиб, 17 нафар фуқаро ушбу касалликда гумон қилинган. Уларнинг 6 нафарида лаборатория текшируви орқали касаллик тасдиқланган. Айни пайтда ўткир респиратор касалликлар яъни, фарингит, назофарингит каби хасталикларга чалинган фуқаролар орасида касалликни эрта аниқлаш бўйича тиббиёт ходимларининг хушёрлиги оширилган. Олиб борилган саъй-ҳаракатлар туфайли ушбу ҳолат Соғлиқни сақлаш вазирлигининг тўлиқ назорати остида. Энг муҳими, менингит аҳоли ўртасида кенг тарқалмаган, эпидемик вазият барқарор. Аслида ушбу хасталикнинг эрта баҳор мавсумида учраб туриши табиий жараён бўлиб, шу кунларда аксарият Европа ва бизга қўшни бўлган давлатларда бир неча юзлаб одамларда ушбу касаллик қайд этилмоқда.\n– Маълумки, кўпгина касалликлар қиш фасли тугаб, баҳор мавсуми кириб келиши билан авж олади. Шу боис Соғлиқни сақлаш вазирлиги касалликларнинг мавсумий кўтарилиш даври эканлигини ҳисобга олган ҳолда, аҳолидан ўз соғлиғига эътиборли бўлишларини, менингит ва шу каби касалликлар белгилари, яъни, тана ҳароратининг кўтарилиши, кучли бош оғриғи, қайт қилиш, томоқда ачишиш сингари клиник белгилар кузатилган ҳолатларда дарҳол тиббиёт ходимларига мурожаат этишларини сўраб қолади, – дейди вазирлик бош эпидемиологи, Республика эпидемиология, микробиология ва юқумли касалликлар илмий текшириш институти директори Нурмат Атабеков. – Шу ўринда алоҳида таъкидлаш жоизки, менингит хавфли касаллик эмас. Агар у илк босқичларда аниқланса, ушбу хасталикдан осон фориғ бўлинади. Шунинг учун аҳолининг бундан хавотирга тушишига хожат йўқ.\n– Менингитнинг клиник белгилари кузатилганда, аввало, тезкорлик билан шифокорга мурожаат қилиши зарур. Асло ўзича даволанишга ҳаракат қилмаслиги, ўтиб кетар дея бефарқ бўлмаслиги лозим, – дейди Соғлиқни сақлаш бош инфекционисти, Республика вирусология илмий-текшириш инситутити директори Эркин Мусабоев. – Шифокор профилактика мақсадида тавсия этган антибактериал дори воситаларини белгиланган миқдорда ва ўз вақтида истеъмол қилишга қатъий риоя этиши талаб қилинади. Имкон қадар стационар шароитда даволаниш тавсия этилади. Ёки бўлмаса, беморни шифокор тавсияси билан алоҳида хонага ўтказиш, ишга, мактабга, умуман олганда, жамоат жойларига бормаслиги, жамоат транспортидан фойдаланмаслиги керак. Бу чоралар касалликнинг соғлом одамга юқушининг олдини олишда жуда муҳим. Чунки, менингит бир одамдан бошқа одам юққани сари кучайиб боради. Шу боис имкон қадар юқуш эҳтимоли бўлган ҳар бир ҳолатнинг олдини олишга ҳаракат қилишимиз талаб этилади. Яна бир муҳим жиҳат, яшаш жойларнинг ҳавосини мунтазам алмаштириш, хонани тез-тез артиб-тозалаш минингит касаллигининг олдини олишда жуда муҳим ўрин тутади.\nҲозирги вақтда сайтда: 318та фойдаланувчи


09-04-2015 | 21:00\nZAMIN.UZ / Технология / 09 Апрел 2015 года3 750\n15 апрелдан иш бошлаши кутилаётган «Uzmobile»нинг GSM тармоғи учун чиқарилган тариф режалари ва уларнинг нархлари ёзилган суратлар интернетда пайдо бўлди. Унга кўра янги иш бошлайдиган оператор «Yaqin», «Yaxshi», «Yana» ва «Ajoyib» номлари остидаги тўртта тариф режасини ўз ичига олади.«Yaqin» тариф режасида кунлик абонент тўлови 5 центни ташкил қилади. Тариф ойлик бепул 30 дақиқа ва 50 мб бепул интернет трафигини ўз ичига олади. Ўзбекистон бўйлаб чиқиш қўнғироқлари (30 дақиқалик лимит тугагач) 2,5 центн ташкил қилади. «Yaxshi» тариф режасида эса кунлик абонент тўлови 15 цент бўлиб, 250 бепул дақиқа ва 120 мб бепул интернет трафиги ўз ичига олади. Ўзбекистон бўйлаб чиқиш қўнғироқлари 2 цент, битта СМС-хабар эса 1,5 центни ташкил қилади.«Yana» тариф режасида ойлик абонент тўлови 12 доллар бўлиб, бунда ойлик 1200 бепул дақиқа ва 300 мб бепул интернет трафиклари бонус сифатида белгилаб қўйилган. Ўзбеикстон бўйлаб бошқа қўнғироқлар 2 цент, тармоқ ичидаги қўнғироқлар ва Ўзбекистон бўйлаб битта СМС-хабар нархи эса 1 центни ташкил қилади. «Ajoyib» тариф режасида ойлик абонент тўлови 20 долларни ташкил этади. Тариф ойлик 4000 минг дақиқа ва 600 мб интернет трафигини бонус сифатида тақдим этади. Ўзбекистон бўйича бошқа ҳар қандай қўнғироқлар 1 цент, битта СМС-хабар нархи эса ярим центни ташкил қилади.Компания прайс-қоғозида ёзилишича, «Yaqin», «Yaxshi» тариф режалари фақатгина жисмоний шахслар учун тақдим этилади. «Yana» ва «Ajoyib» тариф режасидан эса жисмоний ва юридик шахслар бир вақтнинг ўзида фойдаланиши мумкин.Манба: www.kun.uz


ТОШКЕНТ, 5 авг — Sputnik. Президент Шавкат Мирзиёев 5 август куни Тошкент шаҳри ва Тошкент вилоятининг ўзаро чегарадош бўлган туманлари ҳудудларини ўзгартириш бўйича тайёрланган лойиҳалар тақдимоти билан танишди. Бу ҳақда давлат раҳбари матбуот хизмати хабар қилмоқда.\nПойтахт ва Тошкент вилоятининг ер майдонлари, уларнинг ўзаро чегара ҳудудларининг жойлашуви чуқур таҳлил қилиниб, таклифлар ишлаб чиқилди.\nМаълум қилинишича, Тошкент вилоятининг 5 та тумани – Зангиота, Янгийўл, Қуйи Чирчиқ, Ўрта Чирчиқ ва Юқори Чирчиқ туманлари айрим маҳаллалари Тошкент шаҳрининг катта ҳалқа йўли ичига кириб қолган.\n“Шу боис, аҳолига қулайлик яратиш мақсадида шаҳардан Тошкент вилоятига 1010 гектар, вилоятдан пойтахтимизга 10196 гектар ер майдони ўтказилиши режалаштирилган”, - дейилган хабарда.\nХабарда ёзилишича, Сергели туманида охирги 3 йилда 460 та кўп қаватли уй-жой фойдаланишга топширилди. Шу даврда бу ерга 100 мингдан зиёд аҳоли кўчиб келиб, жами аҳоли 276 минг нафардан ошди. Булар бошқарувни такомиллаштиришни, аҳолига қулайликлар яратишни тақозо этади.


Уваланувчи хамир тайёрлашнинг 9 сири | Суғдиёна биринчи аёллар электрон журнали\nУваланувчи хамир тайёрлашнинг 9 сири\n1. Хамир тайёрланаётган пайтда, ошхона ҳарорати салқинроқ бўлгани маъқул. Уваланувчи хамирга ишлатиладиган сариёғ қаттиқ, хамир учун суюқлик эса совуқ бўлгани дуруст.\n2. Пишириқ майин бўлиб, пишиши учун сариёғ ёки маргаринни аяманг.\n3. Эланган унни сариёғ ёки маргарин билан уваланг. Бунда ёғ ун таркибидаги глютен моддасини кучсизлантиради. Натижада, xамир юмшоқ ва уваланувчи бўлиб пишади. 4. Унни ёғдан бир ярим баравар кўпроқ солинг. Яxши натижага эришиш учун бу муҳим. Бундан ташқари, сариёғ ва маргаринни тенг миқдорда солсангиз, пишириқ мазали бўлади.\n5. Хамирни қўлда аралаштиринг, лекин узоқ вақт қорманг. Акс олда, ёғ эриб, хамир таркиби бузилади.\n6. Хамирга шакар ўрнига шакар кукунини ишлатсангиз пишириғингиз оғизда эрийдиган бўлади. Туxум оқи xамирни қотириб қўяди. Шунинг учун сариғини ишлатинг. 7. Маҳсулотлар кетма-кетлигига аҳамият беринг. Биринчи галда унни истеъмол содаси ва ванилин билан аралаштириб олинг. Сўнг ёғ солинг, ана ундан кейингина суюқ маҳсулотлар (сметана, туxум сариғи) қўшилади.\n8. Xамир осон ёйилиши учун уни 30 дақиқага музлатгичга қўйинг. Xамирни марказидан четига қараб, айлантириб, ун сепиб ёйишни тавсия этамиз. Яxши пишиб чиқиши учун 4-8 мм. қалинликда ёйинг.\n9. Уваланувчи xамирли пишириқни 180-200 даража ҳароратда қиздирилган газ печида пиширинг. Twitter НравитсяSocButtons v1.5


"Россиялик фаол Ганнушкинани ёмонотлиқ қилишмоқчи" - BBC O'zbek\n"Россиялик фаол Ганнушкинани ёмонотлиқ қилишмоқчи"\nImage caption Муҳожирлар ҳуқуқини ҳимоя қилиб келган Ганнушкинадан ҳуқуқ-тартибот идоралари ўч олиш ниятида, дейди ўзбекистонлик қочқин аёл.\nРоссия Федерал муҳожирлик хизмати Москва шаҳар бўлими ходимлари қўлга олган икки ўзбекистонликдан таниқли ҳуқуқ фаоли Светлана Ганнушкинага қарши кўрсатма беришни талаб қилган.\nБу ҳақда "Жараён"веб сайти хабар бермоқда.\nМаълум бўлишича, 27 ноябрда Москва полицияси Россияда қочқинлик мақомини олган ҳимоячи Назира Қаршиеванинг икки фарзанди Хайринисо ва Чингиз Фармоновларни ушлаган.\nҲимоячи Назира Қаршиеванинг "Жараён"га айтишича, 23 ва 24 ёшли фарзандлари Россиядан бошпана сўраб ариза бериш учун муҳожирлик хизматига боришган.\nБироқ Муҳожирлик хизмати ходимлари уларнинг аризаларини қабул қилмасдан, бошпана тўғрисида сўровига оғзаки равишда рад жавобини берган.\nНазира Қаршиевага кўра, аввалроқ муҳожирлик хизмати ходимларининг ўзи унга фарзандлари ҳам ариза бериши мумкинлигини айтган.\n"Бироқ қизим ва ўғлим идорага боришганда уларни эшитишмаган ҳам. Кўчага чиқишлари билан полиция ушлаган", дейди у.\nҲимоячи Назира Қаршиева уч йил давомида болалари билан Светлана Ганнушкина раҳбарлигидаги "Фуқаровий кўмак" ташкилотида кўнгилли бўлиб ишлаган.\n"Ҳозир ўзбекистонлик муҳожирларга доим ёрдам бериб келган Ганнушкинага қарши туҳмат қилишим эвазига болаларимни озод қилишни ваъда қилмоқда. Акс ҳолда уларни Ўзбекистонга депортация қилиш билан қўрқитмоқда",- дейди Назира Қаршиева.\nСветлана Ганнушкина расмийларнинг, хусусан Федерал муҳожирлик хизматини Миср, Сурия ва Ливиядан келган қочқинлардан пора сўрашини ошкор этгани орқасидан ундан ўч олиш ниятидалар, дейди ўзбекистонлик қочқин аёл.\nҚаршиеванинг фарзандлари айни пайтда полиция бўлимида тақдирлари нима бўлишини кутишмоқда.\nНазира Қаршиеванинг ўзи Самарқандда ҳимоячи бўлиб ишлаганида, мижозларининг ҳуқуқини сидқидилдан ҳимоя қилгани сабаб босимларга учрагани ва Россияга чиқиб кетишга мажбур бўлганини айтади.


Зайтун мойи хосиятлари.\n1074 Ўқиш режими + -\nАнжир билан қасам, зайтун билан қасам. (Тин сураси 1-оят)\nЗайтуннинг бўйи тўрт, етти метргача борадиган майда баргли дарахт. Гули оқ, данакли, меваси куз ўртасида етилади. Зайтун жуда узоқ умр кўради. Сурия ва Фаластинда ҳатто икки минг йиллик зайтунлар учрайди.\nЗайтун меваси таркибида юздан ортиқ моддалар, асосан, мой, оқсил, гликозидлар, дармондорилар бор.\nЗайтун мевасининг мойи кимёвий таркиби жиҳатидан она сутидаги мойга яқин турадиган ягона ўсимликдир. Зайтун мойи табобатда қадимдан ишлатилиб келинади. Абу Али ибн Сино бундай ёзади: «Зайтун ёғи суртилса, оёқ-бўғин хасталиги билан оғриганларга фойда қилади. Ёввойи зайтун ёғи билан оғиз чайқалса, қонайдиган милкка шифо бўлади, қимирлайдиган тишларни мустаҳкамлайди. Кўзга тушган сув (катаракта) ва оқни кетказади. Ичакни бураб оғришига ва гижжаларга қарши ишлатилади. Яллиғли қулунжда фойда қилади.”\nЗайтун мойига саримсоқ ва сабзи қўшиб пиширилса, қоринга сув йиғилишида наф беради. Зайтун мойининг қуйқаси қуруқ баданларда пайдо бўладиган яраларни битиради. Зайтун мойи қабзиятда сурги сифатида яхши наф беради. Ўт пуфагидаги тошни нуратиш хусусияти бор. Бунда зайтун ёғи лимон билан аралаштирилади.\nЗайтун ёғига узум сиркаси аралаштирилса, қуёш таъсиридан, сафро хилти ошиб кетишидан ҳосил бўлган бош оғриғига шифо бўлади. Бунда аралашмага латтани ҳўллаб, бошга боғлаш ёки суртиш керак. Зайтун ёғини уч маҳалдан ўн беш кун мобайнида томизилса, тиқилмалардан пайдо бўлган кўз касаллиги – катарактага даво бўлиши кузатилган.\nБўғин-бод касаллигини даволаш учун зайтун ёғидан 200 грамм, тоза керосиндан 200 мл ва 20 дона аччиқ қизил қалампир олинади. Қалампир майдаланади ва зайтун ёғи керосинга қўшилади, сўнгра илиқ жойда икки ҳафта сақланади. Сўнг оғриётган жойга суртилади ва жун мато билан ўралади.\nЗайтун ёғига қичитқи – газанда ўти қўшиб қайнатилади. Тайёр бўлган қайнатмадан истеъмол қилинса, ичаклар бураб оғришини қолдиради, гижжаларни туширишда фойда беради.\nҚуръон тиловати мусобақасидаги илк ғолибалар\nҚуръон тиловати мусобақасидаги илк ғолибалар Шахсан Ўзбекистон президенти Шавкат Мирзиёев ташаббуси билан бошланган ва давлат сиёсати даражасига давоми...\n02:42 / 16.01.2018 1670\nҚачон рўза тутиш лозим бўлади?\nРўза тутиш уч ҳолатда лозим бўлади 1. Рамазон ойига кириш билан унинг рўзасини тутиш фарз бўлади. 2. Каффоротлар лозим бўлиши ила. Мусулмон киши бировни хато давоми...\n18:59 / 17.11.2016 2117\nҚуръон мусобақаси шукуҳи Қувасойда давом этмоқда\nХабар Ўзбекистон Республикаси президенти Шавкат Мирзиёев ташаббуси ҳамда Ўзбекистон Мусулмонлар идораси бошқаруви остидаги Қуръони Карим қироати мусобақаси давоми...\n04:30 / 07.02.2018 977\n09:28 / 25 май 3271\n15:01 / 24 май 2886\n11:17 / 14.01.2020 127659


Никоҳ: Никоҳ шартномасидаги муносиб шартлар\nBy Шайх Саидаҳмад Нуриддин on 11/14/2017 НИКОҲ ФИҚҲ\nБиз собиқ мақолаларимизда никоҳ шартномасига доир шартларни айтиб ўтдик. Бу мақоламизда эса никоҳ шартномасидаги шартлар тўғрисида сўз юритамиз. Никоҳ шартномасидаги шартлар деганда эр-хотиндан ҳар бири иккинчисига қўйган шартлар назарда тутилади. Демак, никоҳ шартномасига оид шартлар билан никоҳдаги шартлар ўртасида фарқ бор. Улар қуйидагилардир:\n(А) никоҳга оид шартларни шариат қўйса, никоҳдаги шартларни томонлар қўяди.\n(Б) никоҳнинг дуруст бўлиш-бўлмаслиги никоҳга оид шартларга боғлиқ. Аммо никоҳдаги шартларга вафо қилинмаса ҳам никоҳ дуруст бўлаверади. Шундай бўлса-да, никоҳ шартномасига бўйсуниш мажбурияти никоҳдаги шартларга вафо қилишга боғлиқдир. Бинобарин, томонлардан бирининг никоҳда қўйган шартига иккинчи томон риоя қилмаса, шарт қўйган томон никоҳни бузишга ҳаққи бор.\n(В) никоҳга оид шартларни соқит қилиш имконсиз. Никоҳдаги шартларга келсак, манфаатдор томон уни соқит қилиши мумкин.\nНикоҳдаги шартларга вафо қилиш\nТомонларнинг никоҳда қўйилган шартларга вафо қилиши тўғрисида бир қанча ҳадислар келган. Уқба ибн Омир розияллоҳу анҳудан ривоят қилинган ҳадисда Расулуллоҳ соллаллоҳу алайҳи ва саллам шундай дейдилар: «Вафо қилишингизга энг ҳақли шартлар аёлларни ҳалоллаб олишингиз учун (яъни никоҳда) қўйилган шартлардир».\nНикоҳдаги шартларнинг турлари\nМазкур шартлар уч қисмга бўлинади:\n1) Никоҳ шартномасининг дуруст бўлишига таъсир қилмайдиган ва вафо қилиш вожиб бўлган муносиб шартлар;\n2) Никоҳ шартномасининг дуруст бўлишига таъсир қилмайдиган бузуқ шартлар. Бундай шартлар соқит бўлади;\n3) Никоҳ шартномасининг дуруст бўлишига таъсир қилиб, уни ботил қиладиган бузуқ шартлар.\nБиринчидан: никоҳ шартномасидаги муносиб шартлар\nБундай шартлар турмуш қуриш мазмун-моҳиятига муносиб бўлган, шариатга хилоф бўлмаган ёки мубоҳ ва жоиз шартларни ўз ичига олади.\nНикоҳ шартномасидаги муносиб шартларга мисоллар:\n(1) Аёл эрига (шариат ва урф-одат доирасида) чиройли муомала билан бирга яшашни ёки яхшилик билан жавобини беришни шарт қилиши. Албатта, бундай шарт никоҳ мазмуни ва талабига муносибдир.\n(2) Эр-хотиндан ҳар бири иккинчисининг жинсий лаззатланишга халақит берадиган айб-нуқсонлардан холи бўлишини шарт қилиши (аслида бу никоҳ шартномасида талаб қилинмаса-да, шарт бўлиши лозим).\n(3) Аёл эрига ўз юртидан ёки ҳовлисидан чиқармасликни шарт қилиши. Аслида эр аёлини истаган жойга олиб кетишга ҳаққи бор. Эр аёлининг бу шартига кўнса, демак, ўз ҳаққидан воз кечган бўлади.\n(4) Аёл эрига собиқ эридан бўлган чақалоғини эмизишини ёки олдинги турмушидан дунёга келган фарзандларининг у билан бирга яшашини шарт қилиши. Албатта, бу каби шартлар никоҳдаги муносиб шартлардир. Шунингдек, аёл эрига (ундан ўзга қаровчиси бўлмаган) ота-онасига хизмат қилишига рухсат беришини шарт қилиши ҳам никоҳдаги муносиб шартлардан саналади.\n(5) Аёлнинг эрига маҳрни муайян пул бирлигида (айтайлик, долларда) беришини шарт қилиши ҳам муносиб шартдир. Шунингдек, аёл эрига «маҳри мисл», яъни одатда келиннинг ота томонидан бўлган қариндош хотин-қизларга бериладиган маҳрдан ошиқча маҳр беришини шарт қилиши ҳам никоҳдаги муносиб шартдир.\n(6) Аёл эрига у билан хорижий мамлакатларга сафар қилмасликни шарт қилса, шарти дурустдир.\n(7) Эр аёлига нафақа қилмасликни (яъни уни моддий жиҳатдан таъминламасликни) шарт қилса ва аёл бунга рози бўлса, аёл ўз хоҳиши билан ҳаққидан воз кечгани сабабли шарт ҳам, никоҳ ҳам дуруст бўлади.\nДарҳақиқат, баъзи уламолар бундай шартнинг ботил экани, никоҳнинг эса дуруст бўлаверишини айтганлар.\n(8) Аёл эрига кундошидан камроқ вақт ажратишини шарт қилса, шарти дуруст. Баъзи фуқаҳолар бундай шарт қилиш дуруст эмас дейишган. Биринчи фикрни жумладан Ибн Усаймин роҳимаҳуллоҳ ихтиёр қилган. Бироқ аёл кундошидан кўпроқ вақт ажратишни шарт қилса, шарти дуруст эмас. Аёлнинг кундоши – эрнинг собиқ аёли мазкур шартга рози бўлиши бундан мустасно.\n(9) Эр ёки хотиндан бири иккинчиси қўйган шартга риоя қилиш-қилмасликни ўйлаб кўришни шарт қилиши дурустми-йўқми?\nШайхулислом Ибн Таймия рожиҳ деб билган фикрга кўра, бундай шарт қўйиш дуруст. Масалан, эр аёлининг ота-онаси билан бирга туришини хоҳлайди. Аёл эса улар билан чиқишолмай қолишдан қўрқади. Шунда аёл шарт қўяди. Унга кўра, агар аёл қайнона ва қайнотаси билан бир уйда яхши яшаб кетса, кетди, акс ҳолда алоҳида уйга чиқишни талаб қилишга ҳақли бўлади. Шунингдек, эр турмуш ўртоқ танлашда алданса, шарт қўйишга ҳаққи бор. Мазкур ҳолатда аёлга берган маҳрини уни алдаган кишидан талаб қилиши мумкин. Масалан, эр муайян сифатга эга бўлган аёлга уйлантиришни хоҳлаган бўлса-ю, бироқ уйланганидан сўнг аёлнинг мазкур сифатга эга эмаслиги маълум бўлса, эр никоҳни рад этишга ҳақли бўлади. Айни шу ҳолатни аёл томондан ҳам тасаввур қилиш мумкин.\n(10) Агар қиз томон эрдан муайян бир муддатдан кейингина унга яқинлик қилишни шарт қилишса, рожиҳ фикрга кўра мазкур шарт дурустдир. Шунингдек, эрга то уйни жиҳозламагунча қизга яқинлик қилмасликни шарт қилишса, бу шарт ҳам дуруст. Ҳозирги даврда баъзи мусулмон ўлкаларда шунга амал қилиб келинади. Уларда бу шартга амал қилиш одат тусига кириб қолган. Усул қоидасига кўра, урфда маълум бўлган нарса худди шартномадаги шарт ўрнида туради.\n Қаранг: «Аш-шарҳул мумтеъ» (5/233).\n Бухорий (2721), Муслим (1418), Абу Довуд (2139), Термизий (1127), Насоий (2/92), Ибн Можа (1954) ривояти.\n Мазкур шартларни ўз фикри ожизимда рожиҳ деб билганим бўйича келтирмоқдаман. Аслида мазкур шартларнинг айримлари хусусида уламолар ўртасида ихтилофлар бор.\n Қаранг: «Аш-шарҳул мумтеъ» (5/250).\nAvvalgi maqolaСавол-жавоб: «Мунофиқлар учун энг оғир намоз бомдод ва хуфтон намозидир», деган ҳадис борми? (Шайх Содиқ Самарқандий)\nKeyingi maqola Савол-жавоб: “Қизиқчиликни касб қилиб олганлар ҳақида” (Шайх Содиқ Самарқандий)


Киберспорт. Акбар Бўтаев NAVI захирасига ўтказилди / CHAMPIONAT.asia\nКиберспорт. Акбар Бўтаев NAVI захирасига ўтказилди\nТеглар : Акбар БўтаевКиберспорт\nDota 2 бўйича NAVI жамоаси сардори - ўзбекистонлик Акбар Бўтаев (Sonneiko) захирага ўтказилди.\n"MDL Chengdu Major саралашидаги қониқарсиз натижа туфайли Natus Vincere (NAVI) киберспорт клуби Dota 2 жамоасида ўзгариш амалга оширишга қарор қилди: Акбар Бўтаев (SoNNeikro) захирага олинди.\nАкбар ўрнини жамоанинг қирғизистонлик вакили Бакит Эмилжанов (Zayac) эгаллайди" - дейилади расмий хабарда.\nКлуб директори Евгений Золотарёвнинг таъкидлашича, Хитойдаги жаҳон чемпионати (2019 йил августда ўтказилган)дан кейин NAVI киберспортчилари ўртасидаги муносабатларда муаммолар пайдо бўлган. Натижада жамоанинг қолган 4 вакили клуб раҳбариятига "Ё биз ё Акбар" кетади дея ультиматум қўйган.\nЭслатиб ўтамиз, бир йил аввал NAVI директори жамоа Акбар атрофида қурилишини, жамоага у истаган ўйинчилар олиб келинишини айтган эди. Якунда Бўтаев олиб келган йигитлар унинг ўзини жамоадан чиқариб юборишди.\nNAVI жамоасининг сўнгги вакили яқин бир ой ичида эълон қилинади.\nАкбар Бўтаев 1997 йил 16 май куни Тошкентда дунёга келган. Киберспортчи бир неча йил аввал ўз позициясида (саппорт) дунёнинг энг кучли киберспортчиларидан бири сифатида эътироф этилган эди. Маълумотларга кўра, Акбар фаолияти давомида ҳозиргача 316 минг доллар ишлаб топган.


«Барселона» президентлигига собиқ номзод: Иложи бўлса «Реал»га қуръада «Шарлеруа»ни тушириб беришади » Скачать музыку бесплатно новинки музыки 2016-2017\nКомментариев: 0 Просмотров: 153 Дата: 19-03-2016, 09:39 Ўз вақтида «Барселона» президентлиги учун номзод бўлган Тони Фрейша ЕЧЛнинг жорий мавсумдаги чорак финали учун қуръадан кейин фикрларини билдира туриб, «Реал» жамоасининг ҳар мавсумда қуръада осон рақибларга дуч келиши ҳақида айтиб ўтди. «Уларга «Шарлеруа» тушмади, чунки бу жамоа бу босқичгача етиб келмади. Лекин агар имкони бўлса мадридликларга шу даражадаги жамоани рўбару қилишарди. Европа чемпионлар лигасини ютиш учун чемпионларни ютиш керак», – деб ёзади Фрейша ўз твиттерида. Қайд этиш керакки, Фрейша ЕЧЛ қуръаси бошланишидан олдин «Реал»га айнан «Вольфсбург» рақиб бўлишини башорат қилганди. - деб хабар бермоқда Stadion.uz нашри.


20 май 2022, Тошкент вақти: 22:58\nЎзбек жамиятида¸ оддий аëлларнинг айтишича¸ қизларнинг бокира бўлиб турмушга чиқаëтганига нисбатан шубҳалар кучайиб бормоқда.\nОзодликка сим қоққан андижонликлардан бири “Кейинги пайтда иффатига ишончсизлик боис келинчакларни тўй куни ариқдан ҳатлатишаётгани дилимни оғритяпти”, деди. Бу ҳақда сўзлаган андижонлик аёллар қизларнинг мажбурлаб турмушга берилаётгани ва бу мусулмонликка тақалаётгани ҳақида сўзладилар.\nМилиция сержанти: Ҳар 100 хонадондан 10 тасида фаҳш бор\nЎзбекистонлик оддий аҳоли вакилларининг шу каби мулоҳазалари ортидан “Ислом ва мусулмонлар” эшиттиришининг бугунги сонида Ўзбекистонда ёш қизларнинг иффати теграсидаги баҳслар ва никоҳдаги мажбурлаш билан боғлиқ ҳолатларни ёритишга уриндик.\nДастлаб, янги келинчаклар ариқдан ҳатлатилганидан дили оғриганини айтган андижонлик суҳбатдошга қулоқ тутсак.\nУ киши милиционер – шу кунларда Андижон вилоятида ишлаётган милиция сержанти. Шу боис шахсига оид маълумотларни ошкор қилмаслигимизни сўраган.\n- Яқинда битта нарсани эшитдимки, келин эрга тегади-а? Эрга теккандан кейин келинга ишонмаганлар қизни каттароқ ариқдан сакратиб кўриб, қандайдир машқлар қилдириб кўриб, келиннинг бокиралигини аниқлашмоқчи бўлишаяпти экан. Мен шу нарсани эшитиб жуда виждоним қийналди. Шу даражада бўлиб қолдида аëллар. Медицина аралашди бу нарсага. Резки движение қилса, билиниб қоларканда. Тушунаяпсизми менинг гапимни? Шу нарсани эшитиб ҳайрон қолдим. Бизнинг қизларга, бизнинг аëлларга умуман ишонч қолмабди. Бу кетишда биз қаерга борамиз, дейди Андижон вилоятида ишлаётган милиция сержанти.\nБу кишининг айтишича, кейинги йилларда хато йўлга кирган қизлар сони ортмоқда ва бунга эркаклари худди урушга кетгандек, ёппасига мардикорликка кетган ва фақат кексалар ҳамда ёш болалари бор аёллар қолган маҳаллаларда фаҳшнинг кўпаяётгани сабаб бўлмоқда.\n- Жуда ҳам кўпайиб кетдида. Ўзбекистонда кўпайиб кетди. 100та хонадон деб билсак, шундан менинг тахминим, менинг билишимча, ошкора фоҳишалигини бўйнига олиб ошкора иш қилаëтганлар 10-15тага тўғри келаяпти. Ошкораси шу. 15 фоиз деган гапда энди бу. Масалан бир ойча олдин, Черëмушка деган жой бор бизда, домлар жойлашган жой бор, ўша ерда аëллар кўп. Биттаси ҳаттоки уйида очиб олибди. Аëл киши экан. Олтитамикан қиз бор экан у ерда. Фоҳиша қизларни тўплабди. Ëш қизлар, студент қизлар. Бизга кўпроқ қўнғироқ бўлади ўша одамлар тўпланаëтган пайтда. Жиноят устида ушлашимиз керакда биз. Ўша пайтда ушладик уларни. Давлатнинг қўлига бердик, судга бердик.\nОзодлик: Мижозлар ҳам бормиди ўша пайтда?\n- Ҳа, мижозлар ҳам бор эди. Учта эркак, учта аëл иш пайтида ушланди. Олиб келамиз, тилхатини оламиз, судга чиқарамиз. Судда нима дейилаяпти? Судда тўртта гувоҳ қатнашаяпти. “Ҳақиқатан ҳам уйидан Фалончиев Пистончижон хотинини ушлаб олди. 18 яшар боласи гувоҳлик берди, уйимизда онамизни ушлаб олдик", деса ҳам, тўртта боласи бор эди, катта ўғил отада қолди, учта ўғил онада қолди. Уй-жой ҳаммаси, тўртдан уч қисми онага ўтиб кетди. У хотин у эрдан чиқиб бошқага эрга тегаяпти ва яна ўша ишини давом эттиряпти. Мен айтаяпман уларга қонунга жиддий жазо қўллайдиган модда киритиш керак, дейди Марҳаматда милиция сержанти бўлиб ишлаётган ва Озодликка ўзи боғланиб, ўз туманидаги ёш қизларнинг иффатига ишончсизлик кучаётгани ҳақида сўзлаган тингловчи.\nМилиция сержанти ота-онаси мардикорликка кетган ва қаровсиз қолган ўсмир қизларнинг йўлдан чиқишига сабаб, деб бугунги кунда кенгайиб кетаётган фаҳшни тилга олмоқда ва бу иш билан шуғулланган, айниқса, бу ишга ўсмир қизларни жалб қилаётган шахсларга маъмурий эмас, жиноий жавобгарлик белгиланиши тарафдори эканини сўзлайди.\nШу ўринда кичик эслатма: Ўзбекистон республикаси Жиноят кодексининг 131 моддасида милиция сержанти тилга олган фаолият “Фоҳишахона сақлаш ёки қўшмачилик қилиш” сарлавҳаси остида умумлаштирилган ва бу ерда фоҳишахона очиш ёки сақлаш ҳамда бу ишга вояга етмаган шахсларни жалб қилишга жазо белгиланган.\nБу энг кам иш ҳақининг 25 баробаридан олти ойгача қамоқ ёки беш йилгача озодликдан маҳрум қилиш жазосидир.\nМарҳаматлик милиция сержанти аксар ҳолларда бундай фаолият билан шуғулланган ёки қўшмачилик қилган шахслар қўлга олинганида такрор ва такрор жарима солиниши ҳамда аксарият ҳолларда пора билан иш ёпилишини тан олди.\nБу мавзу юзасидан кичик эслатма эди. Яна асосий мавзуга қайтамиз.\nҲамшира: Бокиралик масаласи қизларнинг шахсий иши\nБиз андижонлик милиционер мулоҳазалари ортидан андижонлик тиббиёт ходими бўлган икки аёл билан суҳбатлашдик.\nҲар икки суҳбатдошимиз марҳаматлик милиционер сўзларида асос бор, деган фикрни билдирди.\nАммо улар, бундан хавотирланиш ва бу борада кишиларнинг шахсий ҳаётига аралашишга асос йўқ, деб ҳисобламоқда.\nЖумладан, андижонлик ҳамшира Саодат, дастлаб, келинларни ариқдан ҳатлатиш тажрибасига тўхталар экан, буни маҳаллий аёлларнинг омилиги, деб изоҳлади.\nСаодат кайвони аёллар қўллаётган йўл билан келинчакнинг бокиралиги амалиёт натижасида тикланган ёҳуд тикланмаганини аниқлаб бўлмайди, деб ҳисоблайди.\n- Менинг билишимча, бу билан билиш мумкин эмас. Келинни ариқдан сакратадими-сакратмайдими бу нарса иш бермайдиган ҳолат. Кейин нима дейди, оми аëлларнинг қилаëтган ҳаракатида бу. Агар ариқдан сакратиб бир нарсани биламан деса, бу аëллар адашади. Ҳеч нарсани билишолмайди. Улар ўйлашим бўйича ҳомиладорликни биламиз деб қилишади. Агар ҳомиласи бўлса, ариқдан сакратганда тушиб кетармикан йўқмикан, қон кетармикан деган хулосани ўйлашаëтган бўлса керак холос.\nОзодлик: Тўғри бу бир тарафдан кулгили ҳолат. Мен бошқа нарса сўрамоқчи эдим. Бу хавотирларга шунчалик асос борми?\n- Йўқ эмас, бор. Лекин бу дегани жамиятда аëлларга, қизларга ишонч бутунлай йўқолиб бораяпти дегани эмас, дейди Саодат.\nСаодат қизларнинг бокиралигини тиклаш бўйича тиббий амалиётга талабалик кезларида тасодифан гувоҳ бўлгани ва тиббиёт ходими сифатида қизларнинг бундай қарори ўзбек жамиятида қораланишига қарши эканини айтади.\n- Аслида бу ҳолат, нима дейди, медицинский сир ҳисобланади. Гиппократ қасамини ичган ҳар бир гинеколог, хотин-қизлар врачи бу нарсани айтишга ҳаққи йўқ. Лекин бу нарса бор. Масалан кўрганмиз бу нарсаларни, устида турганмиз шу нарсаларнинг. Аборт деб айтишган ўша пайтда, лекин аборт бўлмаган. Фарғоналик битта қизни тўйи куни олиб келишган, тикишган. Лекин икки-уч йилдан бери бу ҳақдаги кураш ниҳоятда чуқур олиб борилаяпти.\nОзодлик: Менимча, ҳозир кураш абортга қарши кетаяпти асосан.\n- Йўқ, абортга ҳам, унга ҳам. Лекин бунақа амалиётлар йўқ эмас, бор, дейди Саодат.\nСаодат ўзбек жамиятидаги миллий-исломий менталитет ва тобора бугунги замонга мослашиб бораётган янги қадриятлар ўртасида оғир зиддият борлигини ҳамда мусулмон бўлгани боис бу зиддият қаршисида ўзи ҳам ожизлигини айтади.\nАммо, у ҳам охир-оқибат қизлардан то турмушга қадар бокиралигини сақлаш талаб қилиниши ва бу масалага атрофдаги жамоатчиликнинг аралашуви пировардида ўзини оқлайди, деб ҳисоблашини айтади.\n“Аммо, бу аралашув ёш қизларнинг шахсий ҳаётига зўрлик билан аралашиш бўлиши керакмас, балки ижтимоий ҳимоя ва маҳалла-куй назорати билан бўлиши керак", дейди хулоса ўрнида Саодат.\nНасиба Ҳакимова: Мардикор ота-она фарзанддаги ҳаққини йўқотмоқда\nАндижонлик ҳамшира Саодат каби фикрлайдиган аёлларнинг фикрлари кўп ҳолларида ўз ҳамфирклари доирасидан четга чиқмайди.\nУйидаги бўз йигитни уйлантиришни истаган оилалар азалий-абадий одатлар ва мусулмончилик қоидалари, дея талқин қилинадиган тушунчалар доирасида ҳаракатланаверади.\nАндижонлик навбатдаги суҳбатдошимиз Насиба Ҳакимова яқинда ўз қариндошларидан бирининг оиласига тушган ёшгина келинчак теграсидаги можарога гувоҳ бўлганини сўзлайди.\nТўй икки томоннинг бир-биридан кўнглини совутадиган иш билан бошланди, дейди Насиба опа.\n- Шунақа гап чиққандан кейин, фалончанинг қизи эди, деб айтилгандан кейин ...\nОзодлик: Фалончининг қизини номусига тегиб қўйибди, деган гап чиқдими?\n- Ҳа. Шунда уйланишга энди мажбур бўладида. У қизни ташлаб кета олмайдию. Ташлаб кетган ҳоллар ҳам бўлаëтгандир. Билмадим. Эшитганим йўқ. Лекин бу қизни олиб берди нималар. У қиз энди 16га кираяпти экан. Бола ҳали 20га ҳам киргани йўқ. Мажбурий турмуш бўлиб қолдида.\nОзодлик: Демак, шунақа ҳолатларда икки ëшни мажбурлаб оила қурдираяпти.\n- Ҳа. Бўлмаса судга бераман, менинг боламни нима қилибсан дейди. Лекин менинг фикримча, битта ëки иккита фарзандли бўлгандан кейин, ҳалиги бола ҳам ëш, у ҳам ëш, вақт ўтиб ақли, фаросати озгина ўсгандае кейин характери бир-бирига тўғри келмай қолиб, ажрашиб, етим болалар кўпаяяпти, дейди Насиба Ҳакимова.\nНасиба Ҳакимова ўзи яшайдиган, тахминан 10 минг аҳолиси бўлган кичиккина қишлоқ мисолида икки ой муқаддам эшитгани бир ҳолатни тилга олди.\nҚишлоқда 12 нафар номусини йўқотган қиз борлиги аниқланган ва бу масала бу қизлар таҳсил оладиган коллеж йиғилишида муҳокама этилган.\n- Ëш қизлар, коллежда ўқийдиган қизлар бузилиб қолиб, шунга чора кўришаяпти экан. Маҳалла комитетларидан, у ëқдан, бу ëқдан одоб доирасида шунақа нарсалар бўлаяптида.\nОзодлик: Муҳокама қилинаяптими?\n- Муҳокама қилинадида.\nОзодлик: Энди бу ëш бўлса ҳам ўзининг шахсий ҳаëти-ку.\n- Дейлик, шу бола ҳам шунақа қилиб қўйиб олмай қўйдиа? Қолиб кетди ҳалиги қиз-а? Бир умрга қолиб кетади ўша бўйича. Кейин бунақа ёмон ишлар кўпайиб кетиши мумкин. Ота-она узкий кругда аралашиб шуни нима қилгани яхши, дейди Насиба Ҳакимова.\nНасиба Ҳакимова – қизларнинг номуси масаласи уларнинг шахсий ҳаёти билан боғлиқ бўлган хос масала, деган фикрни мутлақо қувватламаслигини айтади.\nАёл кишининг номуси ва иффатининг сақланиши Ислом динига эътиқод қилиб яшайдиган жамиятларда ижтимоий ахлоқ ва тартиб нормаларини сақлаб турувчи муҳим омиллардан бири эканига бу оддийгина уй бекасининг ишончи комил.\nАммо, бугунги ўзбек жамияти ёш-ёш қизлар ва йигитлардан бу қадар оғир вазифа – яъни, миллатнинг ор-номуси, қадр-қимматини сақлашни талаб қилишга тобора ҳақсиз бўлиб бораётганини айтади бу сўзларини давом эттириб.\n- Дадалари энди Россияга кетади ишлагани. Пул топиш учун эркакларимиз мажбур чиқиб кетаяпти. Шунақа қилиб тирикчилик қилишаяптида. Бу ерда оилада фарзандларга эътибор камда. Фақат бизда қорнини тўйғизишу устини бут қилишдан бошқа ташвиш қолгани йўқ, дейди Насиба Ҳакимова.\nАндижонлик суҳбатдошимиз Насиба Ҳакимова ўзининг кўпчилик эркак қариндошлари меҳнат мардикори бўлиб Россияга кетганини айтар экан, ҳар йили куз-қиш ойларида ишдан қайтган қариндошлари шошилинч равишда тўй қилганига кўп бор гувоҳ бўлган.\nАндижонлик уй бекаси шу кунларда ота-оналарининг қайғуси ўғил-қизларни тезроқ уйлантириш ва узатиш бўлиб қолгани, чунки, худди шу номус масаласидан хавотир тирикчилик учун бўй етган болаларини ташлаб кетишга мажбур оилаларнинг асосий хавотирига айланиб қолганини айтади.\n- Бундан бошқача бўлиши мумкинмас, чунки, битта болага етти маҳалла ота-она, деган гап бор. Битта қизни номуси, хоҳласазам-хоҳламасезам унинг маҳалласини номусида. Тўғри, ҳозир маҳалла-кўйниям унча иши бўлмай қолди-ю, лекин бу яхшимас. Ота-бобомиз ушлаб келган тутумни ушлаб туришимиз керак, бўлмаса, ҳаёт остин-устун бўлиб кетади, дейди Насиба Ҳакимова.\nОбид қори Назаров: Никоҳда мажбурлаш йўқ\nОта, баъзи оилаларда эса ҳам ота, ҳам она сўнгги 5-6 йилдан буён Россия ёҳуд бошқа давлатларда мардикор.\nБуви-бобо ёки қўни-қўшнига омонат қолдирилган йигит-қизларни 18-20 ёш, ҳатто, 15 ёшидан оилали қилиб қўйишга мажбурлаётган омилни суҳбатдошларимиз қиз бола номусининг омонат бўлиб қолгани билан боғламоқдалар.\nҚиз боланинг номусига қўйилган қўриқни эса йиллар давомида эътиқод қилиб келинган мусулмончилик билан боғлайдилар.\nНасиба опа Ҳакимова тилга олган мажбурий никоҳлар ва марҳаматлик милиция сержанти сўзлаган ариқ ҳатлаган келинлар ҳақида эшитганларимиздан сўнг – аслида бундай ҳолатда Исломнинг ҳукми қандай, деган одатий савол билан яна уламога юзланиш зарурати туғилди.\nОбид қори Назаров саволларимизга жавоб берди.\nҚуйида ана шу суҳбатни тинглашингиз мумкин.\nАриқ ҳатлаган келинлар ёҳуд мардикор авлод қизлари


Узоқ умр кўришга нима таъсир қилиши маълум бўлди » Ўзбекистон янгиликлари – Zamin.uz\nУзоқ умр кўришга нима таъсир қилиши маълум бўлди\n14 январь 2019, 17:30\nХалқаро олимлар жамоасининг аниқлашича, кўп ҳаёт кечирган қариндошларнинг борлиги оила бошқа аъзоларида узоқ умр кўриш имкониятини оширади. Бу ҳақда MedicalXpress’даги матбуот учун хабарномада айтилган.\nТадқиқотчилар 20 минг оиладан бўлган 315 минг кишининг шажарасини таҳлил қилиб чиқишди, улар ҳақидаги маълумотлар 1740 йилдан бери тўпланган. Маълум бўлишича, узоқ ҳаёт кечирган қариндошлар сонининг ортиши билан эрта ўлим хавфи камаяди. Агар ота-она узоқ яшаган бўлса, унда ўлим эҳтимоли 31 фоизга пасаяди. Шу билан бирга, тадқиқотчилар энг юқори ҳаёт давомийлигига эга бўлган инсонларнинг 10 фоизини узоқ умр кўрувчилар, деб ҳисоблашган.\nАгар узоқ умр кўрганлар ота-она эмас, балки амаки ва амма бўлса, бунда ҳам ўлим хавфи камайган. Олимларнинг сўзига кўра, баъзи ташқи омиллар умр давомийлигини пасайтирса ҳам, бу ота-оналар узоқ умр кўриш генларини бериши мумкинлигини исботлайди. Тадқиқотчилар умид қилишича, иш натижалари тегишли ДНКни аниқлашга ёрдам беради.\nЯнгиликлар » Ҳаёт тарзи » Узоқ умр кўришга нима таъсир қилиши маълум бўлди\n13:26 Кундузги уйқу ҳаёт учун хавфли деб топилди\n13:56 Олимлар туз келтириб чиқарадиган ўлим хавфи ҳақида маълум қилди\n01:03 Аксарият инфаркт ҳолатларига нима сабаб бўлиши маълум қилинди


Sizdan Telegram” лойиҳасида Сиздан келаётган хабарлар, фото ва видеолар ўрин олади. Telegram, WhatsApp тармоғидаги рақамларимиз: +420 724 971 539; +420 724 740 755. Электрон почтамиз: ozodlikmail@gmail.com 60 йилдан зиёд вақт мобайнида холис журналистика андозалари асосида фаолият юритаётган Озодлик радиоси, агар истагингиз, шахсингиз сир қолишини кафолатлайди. ******************************************************************************\n"Самарқанд вилояти Қушработ туманидаги Оқчопсой маҳалла фуқаролар йиғинида кечқурунлари электр энергияси берилмаяпти.\nБуни ёзиб чиқаринг, илтимос".\n"Мирзиёв электр бермагани учун олма дарахтини сўккан эдим, у қуриб қолди"\n"Бундан бир ой олдин Самарқанд вилояти Иштихон туманидаги Баҳрин қишлоғида электроэнергия бир кунда 4 соатга берилаётганлиги туфайли Бош Вазирнинг виртуал қабулхонасига ариза ёзган эдим. Мурожаатимда "электроэнергияни кунига 10 соатга беринг" деб сўрадим. У кундан эътиборан электроэнергия кунига 6 соатга берила бошлади.\n15 кундан сўнг яна кунига 4 соатга тушди. Қисқаси, натижа бўлмади. Яна ёзганим билан "натижа бўлмаса керак" деб ўйлайман.\nИлтимос, халқни қийнаманглар. Халқ бор экан, сиз ҳам борсизлар. Ҳар куни ток ўчганда, ҳовлимиздаги битта олма дарахти сўкаверганимдан қуриб қолди. Унинг орқасидаги девор ҳам нураб тушди. Наҳотки харом шунчалик сизларга ёқса?\nИлтимос, инсофли бўлинглар. Мен 24 соат ток сўрамадим. Атига 10 соат сўрадим холос. Наҳотки, қўлларингдан 10 соатга ток бериш ҳам келмаса? Ахир, 21-чи асрда яшасак. ТВни қўйсанг, оғзи кўпириб мақтанишдан бошқа гап йўқ. Асл муаммоларни айтсанг, хоинга чиқаришади унда.\nАбдулла Қодирий, Фитрат, Ибн Сино, ҳаттоки пайғамбарлар ҳам хоин эканда? Аслида ватанпарварлик тўғрисида гапирсак, мана шу муаммоларга жиддий ёндашган одам ватанпарвардир. Ватанпарварларни камситиб калтаклаганлар эса ватан ва жамият душманидир".\nКаримов даврида яхшироқ яшаган ватандош ҳозир шикоятдор\n"Озодлик Радиоси, мен сизнинг Ургутлик мухлисингизман. Сизга "ёрдам тегади" деб ёзмоқдаман.\nБиз яшаб келаётган маҳаллада свет деярли йўқ десак бўлади. Эрталаб 1 соат 40 минутга свет беришади, холос.\nШунингдек, сув масаласи ҳам жуда мураккаб муаммога айланди. Раҳматли отахон даврида аҳволимиз яхшироқ бўлган эди. Эрталаб 2 соатга ва кечаси 3-4 соатга сув берилар эди.\nЭнди нима бўлишини ҳеч ким билмайди…"\n"Стипендияни пластикда беради... Газета обунасини нақд пулда тўлатади"\n"Мен Наманган муҳандислик-технология институтида 3-курс талабасиман. 3 йилдан бери газетага обуна бўлишга мажбурланмоқдамиз.\nҲоҳламасак аввалига 103 минг сўм сўрашди. Сўнг, 40 минг сўмга тушди. Боз устига, фақат нақд пул олмоқда. Айтишим керак, бизга стипендия тўловини фақат пластикда беришади.\nБиз нима қилайлик? Илтимос, ёрдам беринг. Ҳамманинг ҳам қурби етмайди. 20 киши ўқисак, 800 минг сўм сўрашмоқда битта гуруҳга. Мен иқтисодиёт факултетининг талабасиман".


Самарқандда абитуриент аёлни 4 минг доллар эвазига ўқишга киритмоқчи бўлган ОТМ ўқитувчиси ушланди\nСамарқандда абитуриент аёлни 4 000 АҚШ доллари эвазига ўқишга киритмоқчи бўлган олий таълим муассасаси ўқитувчиси ушланган. Бу ҳақда вилоят ИИБ ахборот хизмати хабар бермоқда.\nМаълум қилинишича, Самарқанд Давлат архитектура ва қурилиш институтида ўқитувчи бўлиб ишловчи шахс Паст Дарғом туманида яшовчи 33 ёшли аёлга 4000 доллар эвазига ўқишга киритиб қўйишни ваъда қилиб, олдиндан 1800 доллар беришини сўраган.\nAбитуриент аёл 12 июль куни Самарқанд шаҳри бўйича ИИО ФМБга ариза билан мурожаат қилиб, ўзини олийгоҳ ўқитувчиси деб таништирган ушбу шахсга нисбатан қонуний чора кўришни сўраган.\nМазкур аризага асосан, Самарқанд шаҳрининг Навоий шоҳкўчасида тезкор тадбир ўтказилган ва унда олийгоҳ ўқитувчиси аризачидан 1800 доллар миқдоридаги пулларни олаётган вақтда ашёвий далиллар билан қўлга олинган.\nҚайд этилишича, мазкур ҳолат юзасидан Самарқанд шаҳар ИИО ФМБ тергов бўлими томонидан Жиноят кодексининг 168-моддаси 2-қисми билан жиноий иш қўзғатилган. Ҳозирда дастлабки тергов ҳаракатлари олиб борилмоқда.\nСамарқандда 3500 доллар эвазига фуқаронинг ўқишини Қирғизистондан кўчиртириб бермоқчи бўлган шахс ушланди\nСамарқандда фуқарони ўқишга киритиб қўйишини айтиб 2700 доллар олган шахс ушланди


Мигрантлар камайиши Петербургдаги бизнесга қандай таъсир қилди - 08.11.2020, Sputnik Ўзбекистон\nКоронавирус пандемияси, ёпиқ чегаралар ва деярли музлаб қолган халқаро туризм яқин хорижий мамлакатдан келганлар меҳнат қилаётган иқтисодиётнинг деярли барча... 08.11.2020, Sputnik Ўзбекистон\nКоронавирус пандемияси, ёпиқ чегаралар ва деярли музлаб қолган халқаро туризм яқин хорижий мамлакатдан келганлар меҳнат қилаётган иқтисодиётнинг деярли барча жабҳаларига таъсир кўрсатди. Ишчи кучи етишмаслигидан энг кўп пойтахтлар жабр кўрмоқда.\nТОШКЕНТ, 8 ноя — Sputnik. Дмитрий Матвеев. Пандемия Санкт-Петербургдаги меҳнат бозорига жиддий таъсир кўрсатди. Уй-жой коммунал хизматлари, умумий овқатланиш соҳасидаги ходимлар ва шаҳарда ободонлаштириш ишлари билан шуғулланувчиларнинг асосий қисмини Ўзбекистон ва бошқа яқин хорижий мамлакатдан келган мигрантлар ташкил этарди. Аммо тақиқ ва чекловлар киритилган кейин уларнинг кўпи ватанига қайтишга шошилди, ёпиқ чегаралар туфайли эса қайтиб кела олишмайди.\n27 Октябр 2020, 16:04\nУмумий овқатланиш ва кадрлар етишмаслиги\nТақиқ ва чекловлардан энг кўп жабр кўрган учта соҳа умумий овқатланиш, меҳмонхона бизнеси ва сайёҳлик соҳалари бўлди. Охирги икки соҳада вазият ўта ачинарли, умумий овқатланиш эса омон қолишга уринмоқда. Чунки уларга санитария-эпидемиологик талабларга риоя қилган ҳолда ишлашга рухсат берилди.\nhh.ru компанияси маркетинг бўлими маълумотларига кўра, октябрь ойида бўш иш бозоридаги қулаш сентябрь билан таққослаганда туризм, ресторан ва меҳмонхона соҳаларида қайд этилган – минус 7 фоиз. Бу қисман эпидемиологик вазият сабаб жорий қилинган қатор чеклов чоралари ҳамда ўтган даврда бу соҳада ходимларга бўлган ошган талабга боғлиқ.\nПетербурглик ресторатор Михаил Фейгельманнинг сўзларига кўра, пандемияга қадар унинг ходимларининг 20 фоизини Ўзбекистон, Тожикистон, Беларусь ва Украинадан бўлган мигрантлар ташкил қилган.\n1 Ноябр 2020, 09:20\n“Бизда бу мамлакатлардан бўлганлар нафақат клининг соҳасида ишларди, улар орасида официантлар ҳам, иш бошқарувчилар ҳам, хостеслар ҳам, ошпазлар ҳам бор эди. Ҳозир ходимлар етишмаслиги жуда катта, чунки бизнинг соҳада кўпчилик ҳукумат исталган вақтда кафе ва ресторанларни ёпиб қўйишидан қўрқиб ишлашни хоҳлашмайди”, - дея тушунтирди Фейгельман.\nУ пандемия бошланиши билан унинг кўплаб ходимлари ватани Ўзбекистонга кетиб қолгани ва энди эса улар қайта олмаётганликларини қўшимча қилди.\nРесторатор ишончлироқ соҳаларни – савдо-сотиқ, қурилиш ёки хавф камроқ бўлган соҳаларни танлаётганларни тушунишини тан олади. Бироқ Марказий Осиёдан бўлган ишчиларсиз унинг аҳволи жуда оғир кечади. Айнан шу боис у янги муассасасини тўлиқ равишда очолмайди. Қолаверса, ресторатор ўзининг асосий лойиҳаси учун ишчи кучи етишмаслигига дуч келмоқда.\nУнинг бу соҳадаги ҳамкасби, Петербургдаги ресторан тармоқларидан бири ва фитнес марказнинг хўжайини Алексей Фурсов ўзбекистонликлар унда асосан ошпаз ва фаррош бўлиб меҳнат қилишганини таъкидлади.\n“Ишчи кучи етишмаслиги бор. Ходимлар етишмаслиги барча соҳаларда ресторандан тортиб қурилишгача кузатилмоқда. Афсуски, улар ўрнини россияликлар билан тўлдириб бўлмаяпти – маҳаллий кадрлар ҳам етишмаяпти”, - дейди ишбилармон.\nУйларни ким қуради?\nУй-жой коммунал хизматлари, ободошлантириш ва қурилиш соҳасида ишловчи компаниялар ўзларини ишонганроқ ҳис қилишади, лекин у ерда ҳам муаммолар мавжуд. hh.ru маркетинг бўлими маълумотларига қараганда, октябрда уй-жой коммунал хизмати соҳасида, жумладан, муҳандис, энергетикачи, ҳисобчи, бошқарувчи, ҳуқуқшунос ҳамда ўрта-махсус ёки ўрта маълумотли мухатассислар чилангар, сантехник, диспетчер, тракторчи ва бўёқчи ва ҳоказоларга бўлган талаб ўсгани кузатилган. Февраль ойидаги кўрсатгичларга қараганда малакали кадрлар 7 фоизга, ишчилар эса 30 фоизга кўпроқ талаб қилинмоқда.\n“Пандемия авж олган паллада, бозордаги бошқа аксарият соҳаларга ўхшаб, бу соҳада ходимларга бўлган талабнинг пасайгани қайд этилганди. Бугунги кунда битта бўш иш ўрнига 4,3 та резюме тўғри келяпти. Бу меъёридан бир оз камлиги ва умуман олганда кадрлар етишмаслигидан далолат беради. Талабгорлар резюмесида сўралган иш ҳақи 55 минг рубл, соҳа иш берувчилари 50 минг таклиф қилишмоқда”, - дея қайд этишди компания экспертлари.\n7 Октябр 2020, 13:46\nСанкт-Петербургда ёрдамчи ишчиларга бўлган талаб ёз ойида ўса бошлади. Апрелда февралга қараганда пасайиш 46 фоизни ташкил этди, аммо июндан ижобий тарафга ўзгарди ва ҳозиргача давом этмоқда.\nЭнг кўп юк туширувчи, ёрдамчи ишчилар ва ювувчилар талаб қилинмоқда. Иш ишларга таклиф қилинаётган ўртача иш ҳақи 39 минг рубль, бир йил олдин 36 минг рубль эди.\nАлександр, Санкт-Петербургда ободошлаштириш ишлари билан шуғулланувчи ташкилотлардан бирининг раҳбари Sputnik Ўзбекистон билан суҳбатда унинг компаниясида мигрантлар ўрнини озроқ Россия фуқаролари билан тўлдириш кузатилганини маълум қилди.\nУнинг сўзларига кўра, хорижликларнинг оммавий кетишидан кейин у кадрлар етишмаслиги муаммосига дуч келган.\nАлександр ойлик кўпроқ бўлишига қарамасдан мигрантлар орасида ободонлаштириш ишларидаги қийинлиги сабаб ишни ташлаб кетиш ёки интизомсизлари учраб туришини маълум қилди. Айримлари бир кун ишга чиқиб, кейин чиқмай қўяди. Шу билан бирга маҳаллий ишчилар ҳам интизом жиҳатдан фарқ қилмайди, шу боис кетган мигрантларнинг ўрнини тўлиқ тўлдириб бўлмайди.\nБу муаммолар туфайли у кунбай иш ҳақи тўлашга ўтган. Бу иш берувчига ишончсиз ишчилар билан ўз вақтида муаммосиз хайрлашишига имкон беради.\nПандемияда ютиб чиққан ягона соҳа бу озиқ-овқат ва бошқа товарларни элтиб берувчи соҳа бўлди деса ҳам бўлаверади. Эпидемия сабаб кўпчилик ўзини яккалади, бу маҳсулотларни уйга онлайн буюртма беришнинг ўсишига олиб келди.\nЎзбекистонлик мигрантлар пандемияга қадар бу соҳада россиялик ёшлар, яъни талабалар, турли техникум ўқувчилари ва мактаб битирувчилари томонидан рақобатга дуч келишган эди. Буни Sputnik Ўзбекистон агентлигига “Яндекс.Такси” (“Яндекс.Еда”, “Яндекс.Лавка”) PR хизмати қисман тасдиқлади. Улар уларнинг курьерлар сонига ўқув йили ва чақирув кампанияси жиддий таъсир кўрсатишини таъкидлашди.\n20 Октябр 2020, 16:29\n“Бизда курьерлар ишламайди, биз ўзини ўзи банд қилганлар ва профессионал хизматлар билан ҳамкорлик қиламиз. Биз талаб ва таклиф мувозанатини ушлаб турибмиз, ҳозирча кадрлар етишмаслигини сезмадик, лекин пандемиянинг меҳнат бозорига босимини сезяпмиз”, - деди компания вакили.\nЎз навбатида ходимларни саралаш билан шуғулланувчилар Россиянинг Шимолий пойтахтида октябрда курьерлик бўш иш ўринлари сони ўтган йил октябрига қараганда 18 фоизга ўсганини маълум қилишди. Чакана савдо ва меҳмонхона ресторан бизнеси соҳасида жонланиш бўлмоқда. Курьерлар ҳозир талаб энг юқори бўлган ишчилардир. Бу соҳада иш ҳақи ҳам ўсиши кузатилмоқда: бир йил ичида деярли 10 минг рублга ўсди.\nБундай шароитларда курьерлар иши ҳеч бўлмаганда пандемия ва меҳнат бозоридаги инқироз якунланишига қадар барқарор ва сердаромадли бўлиб кўринади.


Прапоршик взвод аскарларини сафга тортмоқда.\n— Сафлан! Текислан! Ростлан!\n— Сафда турган аскарлардан бири қўл силтабди.\n— Оддий аскар Иванов! - қичқирибди прапоршик, - Нима учун бурнингизни қашлаяпсиз?\n— Чунки бурнимга пашша қўниб олди.\n— Нима қилибди? Мен «Ростлан» командасини бердим-ку!\n— Ҳудди шундай, ўртоқ прапоршик. Бироқ пашша командангизни писанд қилмай бурним устида шаҳдам қадам ташлашни давом эттираверди-да.\n— Ўртоқ капитан, бир ҳафтага рухсат берсангиз, хотиним фарзандлик бўлиши керак эди.\n— Майли, рухсат.\nБир ҳафтадан сўнг.\n— Хўш, солдат Сотволдиев ўғилми қизми?\n— Билмадим, ўртоқ капитан. 9 ойдан кейин маълум бўлади.\n#Эр-хотин #Болалар #Уддабуронлар #Ҳарбийлар\nБир куни афандини урушга олиб кетишибди.\nБорган кунининг эртасидан бошлаб уч кун уруш бўлибди ва уруш тугабди.\nОрадан йиллар ўтиб афандини невараси сўрабди:\n— Буважон, уруш қандай бўлган?\n— Э, биринчи куни биз немисларни роса қувладик. Иккинчи куни немислар бизни қувлади. Учинчи куни эса ўрмон қоровули келиб ҳаммани қувди... - жавоб берибди афанди.\n#Болалар #Афанди #Қариялар #Ҳарбийлар\nАмерикаликлар ойга чиқишганини эшитган россияликлар, қуёшга чиқишга аҳд қилишибди.\n— Ўртоқ бошлиқ, буни асло иложи йўқ! Ахир қуёш куйдириб юборади, - дейишибди космонавтлар.\n— Буни йўли бор, сиз кечаси кетасизлар, - дермиш командир.\n— Оддий аскар Алиев!\n— Фараз қилинг, постда турибсиз. Кимдир пост томон эмаклаб келмоқда. Қандай иш тутасиз?\n— Ичиб, оёғида тура олмай қолган батальон командирини уйига элтиб қўяман.\nҚамоқхонадаги икки маҳбус суҳбатидан:\n— Нима жиноят қилгандинг?\n— Банкдан пул ўғирлаганим учун 8 йил берди. Ўзингни нега олиб келишди?\n— Тоза ҳаво кирсин деб дераза очганимга 20 йил берди\n— Шунга хам йигирма йил берадими, бу жиноят эмасу\n— Ҳа, тўғри, мен сув ости кемасида ишлардимда!\nҲарбий хизматни ўтаётган ўғлига ота-онасидан хат келибди:\n"Азиз болажоним! Мана, хизматинг ҳам тугай деб қолди. Уйга қайтишингга қандай совға тайёрлаб қўяйлик? Машина олиб қўяйликми? ёки янги уй олайликми? Балки келин топиб қўярмиз...?"\nАрмиядаги ўғлидан жавоб хати келибди:\n"Меҳрибон адажоним ва онажоним! Менга машина ҳам, уй ҳам, келин ҳам керакмас! Битта қўчқор олиб, унга Қўчқоров деб лақаб қўйинглар. Ҳарбий хизматдан уйга қайтгач, ўша прапоршик Қўчқоровни сўйиб, гўштини ейман!"\nГенерал бир гуруҳ прапоршикнинг зеҳнини синовдан ўтказмоқда:\n— Остонада бир жуфт қоп-қора, ялтироқ буюм ётибди. Нима у?\n— Эҳ галварслар! Бир жуфт ботинка! Энди қийинроқ савол бераман: эшик яқинида тўртта қоп-қора, ялтироқ буюм ётибди. Нима у?\n— Эҳ сен, каллаварамлар! Ахир бу икки жуфт ботинка-ку. Хўп, майли, янада қийинроқ савол бераман: ботқоқда яшайди, ранги яшил, вақирлагани-вақирлаган.\nНиҳоят прапоршиклардан бири қўл кўтариб:\n— Уч жуфт ботинка, ўртоқ генерал, - дермиш.\n#Бошлиқлар #Калтафаҳмлар #Ҳарбийлар\nБир куни аскар полковникни олдига кириб:\n— Рухсат беринг ўртоқ полковник, сизга уставдан ташқари мурожат қилсам бўладими? - деса Полковник:\n— Бўлади, - дебди.\n— Сан қари эшак, сассиқ чол, жонга тегдинг, қачон ишдан кетасан. Рухсат беринг ўртоқ полковник кетишга, - дермиш.


Интизомли лашкар енгилмас\n18 декабрь 2021 4269\nИчки ишлар ходими жамоат хавфсизлигини таъминлаш ва жиноятчилик ҳамда ҳуқуқбузарликларнинг олдини олиш учун хизмат олиб борар экан, энг аввало, бу борада ўзлари бошқаларга ўрнак бўлишлари лозим. Шунингдек, улар хизмат интизомига риоя қилишлари ҳамда қонунийликни таъминлашда масъулият ҳис қилишлари шарт.\nБу ҳақида 2021 йил 20 ноябрдаги Ички ишлар вазирлиги Ҳайъатининг навбатдан ташқари ўтказилган Мажлис баённомасида ҳам алоҳида қайд этилган бўлиб, қатор вазифалар ҳам белгиланган.\nУшбу вазифалар ижросини таъминлаш мақсадида яқинда ИИВ Халқаро аэропортларда хавфсизликни таъминлаш бўйича қўшинлари қўмондонлиги штаб бошлиғининг ўринбосари, подполковник Рустам Алиқулов ҳамда қўшин қўмондонлиги тарбиявий ва мафкуравий ишларни ташкиллаштириш бўлими бошлиғи, подполковник Шерзод Баратовлар Термиз халқаро аэропортларда хавфсизликни таъминлаш алоҳида баталонида бўлишди. Ва ҳарбий қисм шахсий таркиби томонидан ҳарбий интизом талабларининг қай даражада бажарилаётганлигини кўздан кечиришди.\nЖараёнда ҳарбий хизматчиларнинг шахсий автомобиллари ҳамда уяли телефонлари ҳам кўздан кечирилди. Уларга бугун Интернет тармоғи орқали қимор ва таваккалчиликка асосланган турли ўйинларга берилмаслик, бундай ўйинлар катта қарздорлик келтириб чиқариб, турли нохуш вазиятларга олиб келиши мумкинлиги тушунтирилди.\nШундан сўнг, ҳарбий қисмда ўтказилган давра суҳбатида ҳарбий хизматчилар ўртасида соғлом ахлоқий ва руҳий муҳитни қарор топтириш лозимлиги, барча бўғиндаги раҳбарларнинг ўз хизмат вазифасига масъулиятни ошириш кераклиги бўйича топшириқлар берилди.


Вегетарианлик ва хомлай ейиш саратонни енгишга ёрдам беради — ekolog\nМаҳсулотларни хомлай ейиш — организмдаги ҳужайраларни янгилаш, озиш ва саратонни енгишга ёрдам беради.\nМашҳур голландиялик шифокор Корнелиус Моэрман саратон билан касаллангач, уни даволаш йўлларини қидира бошлади ва топди! У 1988 йили 95 ёшида вафот этган. Моэрман назарияси 1987 йили Голландия соғлиқни сақлаш вазирлиги томонидан тан олинди. Мазкур усул билан 150 та онкокасалликларнинг 115 таси даво топган. Жуда ҳам оғирларнинг умри 5 йилгача узайган.\nМоэрман диетаси барра кўкатлар, мева ва сабзавотлар, янги тайёрланган шарбатлар, янги соғилган сут маҳсулотлари, оқланмаган ундан тайёрланган нон, оқланмаган гуручдан тайёрланган маҳсулотларга асосланган.\nСаратоннинг 400 дан ортиқ тури бор. Келиб чиқиши соғлом турмуш тарзига риоя этмаслик, кўп ҳайвон гўшти ва ёғини ейиш. Моносахаридлар ва оқсиллар онкохужайраларни озиқлантиради.\nХомлай ейиш ҳужайраларни янгилайди, қон таркибини яхшилайди, метастазаларни йўқ қилади.